
SAT MASANTOS A EVANGELIC 
NA CATAOAN TIN JESU CRISTO 

ED ONUNG NA DINEMUET 

NEN S, JUAN. 



Inmonan caoloan. 

VTEN inmona oala lay Verbo, tan say Verbo 
^^ oala ed Dios, tan say Verbo sicatoy 
Dios. 

2« Saya oalad Dios nen inmona. 

3. Ganaganay agaoa ed panamuegley to, 
tan angapoy agaoa day agaoa no ag lapud 
sicato. 

4. Diad sicato so caoalay bilay, tan say bilay 
so sileo day catooan. 

5. Tan say sileo masnag ed saray cabi- 
lungtan, tan ag da abirbir na saray cabi 
lungtan. 

6. Oala oari so saquey a toon inbaqui na 
Dios, a say ngaran to si Juan. 

7. Saya linma dian maraatasi, piano tasian 

toy Sileo, piano macapanisia iran atnin ed 
panamuegley to. 

8. Alioan sicato so Sileo, no ag piano tasian 
to comon so Sileo. 

9. Saman a Verbo sicatoy matnan Sileo, 
ya sindagan to ray amin too nen nianac ed 
mundo. 

10. Diad mundo so caoalaan to, tan sica- 
toy amalsay mundo, tan ag acabatan na 
mundo. 

11. Linma diad ed quien to, tan saray quien 
to ag da inaco. 

12. Bang saray amin ya angaeo ed sicato, 
initdan to ray pacayarin nagaoa iray anac na 
Dios, sara lanti so manisia ed ngaran to ; 

13. Ya ag ira nianac ed dala, tan nanlapud 
linaoay laman, no nanlapud linaoay too, no ag 
inguen nanlapud Dios. 

14. Tan saman a Verbo agaoay laman, tan 
nanayam diad sicatayo, (tan anengneng mi so 
gloria to, gloria lanti singa na Bocbocton nen 
Am a,) a napnoy grasia tan catuaan. 

15. Si Juan atasian to, tan nanaquis a nan- 
cuan : Say ontomboc ed siac, sicatoy acaona ed 
siac, lapud inmona nen siac. 

16. Ta diad capanoan to so pangala tin amin, 
tan say grasia lapud grasia to. 

17. Ta say gangan initdan a tua nen Moi- 
ses ; bang say grasia tan catuaan agaoa ira nen 
Jesu Cristo. 

18. Angapoy acanengneng na Dios laoas : 
Say Anac Bocbocton ya oala ed casenoan nen 
Ama, sicatoy anguipicabat ed sicatayo. 

19. Tan say a so panagtasi nen Juan, nen 
ibaqui ray Judios a nanlapud Jerusalem so 
saray sacerdotes tan Levitas ya nantepuet ira 
ed sicato : i Opa ca casi ? 

20. Tan pinatua to, tan ag to pinandian, no 
ag inguen nibalicas to salanti: Alioau ac si 
Cristo. 

21. Tan tinepuet da : i Anto sirin ? i Sicay 
Elias? Cuanto: Andi. ^ Sica so profeta ? Tan 
inmuebat : Andin tua, 

22. Cuan da sirin ed sicato : i Opa ca ? piano 
oalay ebat mi ed saray anguibaqui ed sicami. 
l Antoy cuan mo ed sican dili ? 

23. Say cuan to : Siac so voces na maningal 
ed calaoacan : Puetec yoy dalan nen Cataoan, 
onung na sinalitan nen profetan Isaias. 

24. Tan saray abaquian, nanlapo ra ed saray 
Fariseos. 

25. Tan tinepuet dan nancuan ed sicato : 
iAquin casi, sirin, manbiniag ca, no ag ca si 
Cristo, no si Elias, no say profeta ? 

26. Tan inmuebat si Juan ed sicara, nan- 
cuan: Siac a tua manbiniag na danuni, bang 
balet oala oari ed puegley yo, so ag yo naca- 
batan. 

27. Sicato so oncanan ontomboc ed siac, a 
sicatoy inmona nen siac; tan ag co canepue- 

gan so manocbar na singuer a catag na sa- 
ping to. 

28. Agaoa iraya ed Betabara diad biec a 
saquey na Jordan, iner so inpanbibiniagan nen 
Juan. 

29. Nen agueon saquey anengneng nen 
Juan si Jesus, ya onlad caoalaan to, tan cuan 
to : Nia lay corderos na Dios, ya mamaecal na 
casalanan ed niundo. 

30. Sicatoya so cuan co oari : Ontomboc ed 
siac so laqui : ya acaona ed siac, ta sicatory in- 
mona nen siac. 

31. Tan ag co acabatan oari ; bang balet 
piano nipatnag comon ed Israel, canian linma 
ac dia nanbiniag na danum. 

32. Tan pinatua nen Juan, nancuan : Aneng- 
neng coy Espiritu, ya nanlapud taoen singa 
malapati, tan tinmonda ed tapueo to. 

33. Tan ag co acabatan oari; bang say 
anguibaqui ed siac a manbiniag na danum, 
sicatoy cuan tod siac: Say anengneng moy 
nasacobay Espiritu, ya manpainaoa ed sicato, 
sicatoya so macabiniag na Espiritu Santo. 

34. Tan anengneng co tan pinatuac, ya sicato 
so anac na Dios. 

35. Tan nen agueon saquey oadman la muet 
si Juan tan duara ed saray binangatan to. 

36. Tan nen tinandaan toy Jesus, ya na- 
nacaracar ditan, cuan to : Nia lay corderos na 
Dios. 

37. Tan arenguel day duaran binangatan ya 
nansalitay onia, tan tinomboc day Jesus. 

38. Tan nen nilingay to ra nen Jesus, tan 
alicas to ya ontotomboc ira ed sicato, cuan to 
ed sicara : i Antoy anapuen yo ? Tan cuan da : 
Rabi (ya cabalicsan to, Managbangat,) . i iner so 
panayaman mo ? 

39. Cuan to ed sicara: Gali dia tan neng- 
neng yo. Linmara sirin tan anengneng da so 
panayaman to, tan atilac ira ed sicato diad 
saman a agueo, ta comapoloy horas la. 

40. Sicatoy Andres, agui nen Simon Pedro, 
saquey ed saray duara ya acarenguel iray Juan, 
tan acatomboc ira. 

41. Saya nalmo to nen inniona so agui ton 
Simon, tan cuanto ed sicato: Nalmo mi si 
Mesias (ya cabalicsay Cristo). 

42. Tan inacar to ed Jesus. Tan nen ni- 
lingay nen Jesus, cuan to ed sicato: Sica so 
Simon, anac nen Jonas ; sican ningaray Cefas 
(ya cabalicsan toy Bato). 

43. Nen agueon saquey labay oari nen 
Jesus so onla ed Galilea ; tan nalmo toy 
Felipe, tan cuan to ed sicato; tomboc ca ed 
siac. 

44. Tan nianac si Felipe diad Betsaida, ya 
ciudad nen Andres tan Pedro. 

45. Si Felipe nalmo toy Natanael, tan cuan 
to ed sicato : Nalmo mi so saman a laqui a 
sinulatan nen Moises diad gangan, tan saray 

profetas niuet : si Jesus lanti, anac nen Jose na 
Nazaret. 

46. Tan cuay Natanael ed sicato : i Oala 
casi maong ya napanlapoan ed Nazaret ? 
Cuan nen Felipe ed sicato : Gala tan neng- 
neng mo. 

47. Anengneng nen Jesus si Natanael a 
dinmago ed sicato, tan cuan toy nipaacar ed 
sicato: Saya so matuan Israelita, ya angapoy 
casaolan to. 

48. Cuan nen Natanael ed sicato : i iner so 
pancabatan mo ac ? Inmuebat si Jesus ed 
sicato, tan cuan to : Nen ag ca ni ataoag nen 
Felipe, anengneng ta ca nen oadman ca ed 
sirum na higuera. 

49. Inmuebat si Natanael, tan cuan to ed 
sicato : Rabi, sica so anac na Dios ; sica so Ari 
na Israel. 

50. Inmuebat si Jesus tan cuan to ed sicato : 
^Ta lapud cuan co ed sica : Anengneng ta ca 
ed sirum na higuera, manisia ca ? balbaleg nen 
saraya so nanengneng mo. 

51. Tan cuan to ed sicato. Tua Ian tua 
cuan CO ed sicayo : Manlapud natan naneng- 
neng yoy alucasay taoen, tan saray angeles na 
Dios ya onseguep tan onlecsab ed tapueo na 
Anac na Too. 

Comaduan caoloan. 

'TAN nen comatlon agueo agaoay casal diad 
-^ Cana na Qalilea; tan oadman so ina nen 
Jesus. 

2. Tan ataoag muet si Jesus a pati saray 
binangatan to diad bansal. 

3. Tan nen aopot lay alac, cuay ina nen 
Jesus ed sicato : Angapoy alac da. 

4. Tan cuan nen Jesus ed sicato: ^Antoy 
pibiang cod sica, bii? ag ni acasabi so boras 

CO. 

5. Cuan ina to ed saray managsirbi : Gaoaen 
yoy amin a ibaga to ed sicayo. 

6. Tan oala radman so anemiran pasig a 
muelag na bato a panguiay danum, onung na 
ogali na panagsimpit day Judios, ya nilugan ed 
sinansaquey ra so duara no taloran banga na 

7. Cuan nen Jesus ed sicara: Napano yo 
rayan pasig na danum. Tan apano ra angad 
bucleo. 

8. Tan cuan to ed sicara : Ala yo natan tan 
ipanengneng yo ed macanpansirbi. Tan in- 
panengneng da ed sicato. 

9. Tan nen ataoayan na macandispen so 
danum ya aoman ed alac, ya ag to antay 
panlapuan to, (anta ra balet na saray manag- 
sirbi, ya acapaoay ira na danum,) say ma 
candispen ataoag toy mangasaoan laqui, 

10. Tan cuan to ed sicato : Say amin too 
paoayen to ni so inaong a alac ; tan nen napsel 
la ra, so maogues : sica balet inatol moy maong 
a alac angad natan. 

11. Saya so gapo day macapaquelao agaoay 
Jesus diad Cana na Galilea, tan inpanengneng 
toy gloria to : tan saray binangatan to acapanisia 
ira ed sicato. 

12. Nen ayari itan linmad Capernaum, 
sicato tan say ina to, tan saray agagui, tan 
binangatan to, tan nauayam irad man diad 
andin daquel a agueo. 

13. Tan nasinguer lay Pascua day Judios; 
tan linma si Jesus diad Jerusalem. 

14. Tan nalrno tod simbaan so saray an- 
guilaco na bacan laqui tan ovejas tan saray 
malapati, tan saray managsalat a nanyur- 
yurung. 

15. Tan nen agaoa toy leuet na lubir, pinaoay 
to ra ed simbaan, tan saray ovejas tan bacan 
laqui; tan pinaibung to ray pilac day man- 
agsalat, tan nibantac to ray lamesaan. 

16. Tan cuan to ed saray anguilaco na 
malapati : Ecal yo tan dia ; tan ag yo naoman 
so abung nen Amac ed abung na pangui- 
laco. 

17. Nen satan anonotan day binangatan 
to ta oalay nisulatan ; Say aro ed abung mo 
binoag to ac. 

18. Tan inmuebat iray Judios a nancuan 

ira : j Dinan casi so tandan ipanengneng mo ed 
pacagaoan itan ? 

19. Inmuebat si Jesus tan cuan to ed sicara : 
Bagbag yo yan simbaan, tan ipalaguey co ed 
taloran agueo. 

20. Insan cuan day Judios: Pinalaguey ian 
simbaan ed apat a polo tan anem taon, ^tan 
ipalaguey tno diad taloran agueo ? 

21. Sicato balet nansalitay nipaacar ed 
simbaan na laman to. 

22. Canianti nen inmolin binmilay, ano- 
notan day binangatan ta inbaga to nia ; tan 
sinisia ray Sulat tan salitan inbaga nen 
Jesus. 

28. Tan nen oadman ed Jerusalem, diad 
Pascua, ed agueo na panpiestaan, daquel ira 
so nanisia ed sicato, lapud anengneng day 
macapaquelao a guinaoa to. 

24. Bang balet si Jesus a dili ag to ra sisiaen, 
lapud cabat to ray caposoan dan amin. 

25. Tan ag to cauculang ya napatua na 
buengatla so nipaacar ed too, lapud cabat to so 
caloobay too. 



Gomatlon caoloan. 

T^AN oalay saquey a too na secta day Fari- 
-^ seos, a nangaray Nicodemo manonan too 
ed saray Judios. 

2. Say a linma nen labi ed caoalay Jesus, 
tan cuan to ed sicato : Rabi, anta mi ta linma 
ca dia nanlapud Dios, a nigaton can Manag- 
bangat; lapud angapoy macagaoa na sarayan 
macapaquelao a gaoaen mo, no ag oalay Dios 
ed sicato comon. 

3. Inmuebat si Jesus tan cuan to ed sicato ; 
Tua Ian tua cuan co ed sica, ta say ag 
nianac la muet, ag macanengneng na panariay 
Dios. 

4. Cuan nen Nicodemo ed sicato : i Panon 
casi nayari toon nianac la muet, no masiquen 
la ? ^ nayarian to lagiii onloob la muet ed egues 
na ina to, tan insan nianac ? 

5. Inmuebat si Jesus : Tua Ian tua cuan co 
ed sica, ta say ag nianac nanlapud danum tan 
diad Espiritu Santo, ag macaloob ed panariay 
Dios. 

6. Say nianac ed laman sicatoy laman ; tan 
say nianac ed Espiritu, sicatoy espiritu. 

7. Ag ca niquelaoan, ta lapud incuan co ed 
sica : Caoculang ya nianac qui la muet. 

8. Say daguem onguiguip ed iner to labay 
tan narenguel mo so gagaygay to, bang ag 
mo anta balet no iner so panlapuan to o iner 
so laen to : ontan na amin too ya nianac ed 
Espiritu. 

9. Inmuebat si Nicodemo, tan cuan to ed 
sicato : i Panon casi nayari itan gaoaen ? 

10. Inmuebat si Jesus tan cuan to ed si- 

cato. Sican managbangat diad Israel tan ag 
moyan anta ? 

11. Tuan Ian tua cuan co ed sica; ta say 
anta mi, sicatoy salitaen mi, tan say aneng- 
neng mi, sicatoy tasian mi, tan ag yo naaco 
so pantasian mi, 

12. No inbagac ed sicayo so saray manga- 
raldalin, tan ag qui manisia, jpanon manisia 
cayo, no ibagac so saray mangataoen ? 

13. Tan angapoy sinmueguep ed taoen, 
no ag say linmuecsab a nanlapud taoen, a 
salanti say Anac na too ya oala ed taoen. 

14. Tan onung nen Moises pinalaguey toy 
oleg ed calaoacan, ontan naoculang ta ipala- 
guey so Anac na too ; 

15. Piano ag nabalang so amin a manisia 
ed sicato, no ag oala to so bilay andi angaan. 

16. Ta ontan so inpangaroy Dios so mun- 
do nia, ta initer to so Anac ton Bocbocton, 
piano ag nabalang so amin ya manisia ed 
sicato, no ag oala to so bilay andi angaan. . 

17. Ta ag inbaqui na Dios so Anac to ed 
mundo, piano naatolan toy mundo; no ag 
inguen piano nilaban so mundo ed panamue- 
gley to. 

18. Say manisia ed sicato, ag naatolan; 
bang say ag manisia atolan la, lapud ag 
nanisia ed ngaran na Anac a Bocbocton na 
Dios. 

19. Tan say panlapuay caatolan da, mlanti 

ta say sileo linma dia ed mundo, tan saray 
totoo inaro da nin baleg so cabilungtan nen 
say lioaoa, ta lapud maogues iray gaoa ra. 

20. Ta say amin macagaoa na maogues, 
gulaen toy lioaoa, tan ag ompaoay ed lioaoa, 
piano ag naocom iray gaoa to. 

21. Bang balet say mangaoay catuaan, 
ompaoay ed lioaoa, piano mapatnag iray gaoa 
to, ta lapud agaoa ira onung na calictay Dios. 

22. Nen ayari at an, linma si Jesus a pati 
saray binangatan to ed dalin na Judea, tan 
oadman ed sicara, tan nanbiniag. 

23. Tan nanbiniag muet si Juan diad Enon 
ed abay na Salim, lapud daquel iray danum 
diman; tan dinmago ira tan abiniagan. 

24. Ta lapud ag ni apresoan si Juan diad 
carsel. 

25. Tan oala oari si colcol day binanga- 
tan nen Juan tan saray Judios a nipaacar ed 
panagsimpitan. 

26. Tan acarago ira ed Juan, tan cuan da 
ed sicato : Rabi, say oala ed sica ed biec a 
saquey na Jordan, ya pinatasian mo, nia lay 
manbibiniag, tan onla ray amin ed sicato. 

27. Inmuebat si Juan, tan cuan to : Ag 
naaco na too so buengatla, no ag naiter ed 
sicato manlapud taoen. 

28. Sicayon dili so macatasi ed siac, ta 
incuan co : Alioan siac so Cristo, no ag inbaqui 
ac ed arap to. 

29. Say macanoalay asaoan bii, sicatoy 
asaoan laqui ; bang say casalo na raacanasaoa, 
ya oalan onalaguey tan mandenguel ed sicato, 
naliquetan na baleg ed voces na macanasaoa: 
canianti asnngpal ian liquet co. 

30. Sicatoy oncanan onbaleg ; siac balet 
onmuelag. 

31. Say onla dia manlapud taguey, onbaleg 
nen saray amin ; say manlapud dalin, madalin 
a too, tan salitan to ray mangaraldalin ; say 
manlapud taoen, onbaleg nen saray amin. 

32. Tan say anengneng tan arenguel to, 
sicatoy patasian to, tan angapoy mangaco na 
panagtasi to. 

33. Say mangaco na panagtasi to, sinilloan 
to ta matua so Dios. 

34. Ta say inbaqui na Dioa, salitaen to ray 
salitay Dios ; ta ag nasucat na Dios so Espiritu 
ed sicato. 

35. Say Ama aroen toy Anac, tan initdan toy 
ganagana ed lima to. 

36. Say manisia ed Anac, oala toy bilay andi 
angaan : bang balet say ag manisia ed Anac, 
ag to lianengneng so bilay, no ag say sanoc, na 
Dios man ay am ed sicato. 

Gomapat a caoloan. 

pANIANTI nen atalosan nen Jesus, ta aren- 
^ guel day Fariseos ya si Jesus macagaoa 

tan macabiniag na daquel a binangatau nen 
si Juan, 

2. (Angano ag manbiniag si Jesus, no ag 
saray binangatan to,) 

3. Tinainan toy Judea, tan pinmaoil la muet 
ed Galilea. 

4. Tan quinaoculang ton onlalabas ed Sa- 
maria. 

5. Linma sirin ed saquey a ciudad na 
Samaria, ya ngaran toy Sichar, diad abay na 
caumaan a initdan nen Jacob ed anac ton 
Jose. 

6. Tan oadman so bobon nen Jacob. Si 
Jesus, sirin, lapud nacsaoan ed dalan, nanyu- 
rung ed abay na bobon. Tan saman so horas a 
comanem. 

7. Linmad man so saquey a bii nanlapud 
Samaria a paitatabo to comon so danun ed 
hoban, tan cuan nen Jesus ed sicato : Painum 
mo ac. 

8. (Ta lapud saray binangatan to linmara 
ed ciudad a manalio ira na canen da.) 

9. Tan cuay biin Samaritana ed sicato : 
^Panon casi no Judios ca, quereoen mo ed 
siac ya bii ac a Samaritana ta painum ta ca? 
Ta saray Judios ag ira mibiang ed saray Sama- 
ritanos. 

10. Inmuebat si Jesus tan cuan to ed sicato; 
No cabat mo comon so palangcap na Dies, 
tan opa so manguibaga ed sica; Painum mo 

ac ; sica so manguipicasi ed sicato, tan sicato 
so manguiter ed sica na danura a mabilay. 

11. Cuay bii ed sicato : Cataoan, angapoy 
patitaboan mo tan aralem so bobon : ^iner so 
caoalaan moy danum a mabilay ? 

12. ^Balbaleg ca lagui nen say ama mi si 
Jacob ya nancotcot ian bobon, a diad sicato 
ininum to, a pati saray anac to tan ayep to ? 

13. Inmuebat si Jesus tan cuan to ed sicato : 
Say buengatlan macainum na sayan danum, 
maigum la muet. 

14. Bang balet say macainum na danum ya 
iter CO ed sicato, ag la maigum laoas: bang 
say danum a iter co ed sicato naoman diad 
sicato ed saquey a agos ya onbubutay ed 
bilay andi angaan. 

15. Cuay bii ed sicato : Cataoan, iter mo 
ed siac so sayan danum, piano ag ac la mai- 
gum tan ac la onla dian mantatobo. 

16. Cuan nen Jesus ed sicato: Laca, taoag 
moy asaoatn tan onla ca dia. 

17. Inmuebat so bii, tan cuan to : Angapoy 
asaoac. Cuan nen Jesus ed sicato : Maong so 
cuan mo : Angapoy asaoac : 

18. Ta limaran lalaqui so inasaoam, tan 
say oala natan ed sica, ag mo asaoa : sayay 
cuan mo ed catuaan. 

19. Cuay bii ed sicato : Cataoan, isip co ta 
profeta ca. 

20. Saray ateng mi ingalang day Dies ed 

sayan palaadey, sicayo balet cuan yo, ta diad 
Jerusalem so oncana comon a panguiga- 
lang, 

21. Cuan nen Jesus ed sicato : Bii, sisiaen 
mo ac, ta onsabi horas, bang no ag yo igalang 
so Aiiia diad sayan palandey, no diad Jeru- 
salem : 

22. Sicayo igalang yo so ag yo anta : sica- 
mi igalang mi so anta mi; ta say quilaban 
diad saray Judios so panlapuan to. 

23. Bang onsabi so horas, tan natan la, 
bang no saray matuan manangu igalang iga- 
lang day Ama diad espiritu tan catuaan ; ta 
say Ama saraya muet a manangu igalang 
anapuen to, ya igalang dad sicato na ontan. 

24. Say Dios sicatoy Espiritu, tan saray 
manguigalang ed sicato, caoculang ya igalang 
da ed espiritu tan catuaan. 

25. Cuay bii ed sicato : Antac ta onsabi Ian 
onsabi so Mesias, ya nibagay Cristo : Bang no 
onsabi, sicatoy manguibalicas na amin ed 
sicami. 

26. Cuan nen Jesus ed sicato : Siac lanti, ya 
mansalsalita ed sica. 

27. Diad satan pinmaoil iray binangatan, 
tan aquelaoan ira ta aquitungtung ed saman 
a bii ; bang balet angapoy nantepuet ed sicato : 
^Antoy pibalitaan mo? No, ^antoy tungtun- 
guen mo ed sicato ? 

28. Nen satan say bii tinainan toy pasig 

to, tan linma ed ciudad tan cuan to ed saray 
totoo diman : 

29. Gali dia, tan nengneng yoy too ya 
anguibaga ed siac na amin a agaoac ; i no 
sicato lagui si Crist o ? 

30. Tan pinmaoay ira ed ciudad, tan linmara 
ed eaoalaan to. 

31. Legan tenia, aquicasi iray binangatan ed 
sicato, nancuan ira : Rabi, mangan ca. 

32. Tan cuan to ed sicara: Oalay canen a 
canen co, ya ag yo anta. 

33. Nen satan nansicuan iray binangatan 
saquey ed saquey : ^No oala casi nanaoit na 
canen ed sicato ? 

34. Cuan nen Jesus ed sicara: Say canen 
CO so macaonor ac lanti na linaoa na an- 
guibaqui ed siac, tan macasungpal ac na 
gaoa to. 

35. ^Ag yo casi cuan, oala ra ni so apat 
bulan angad onsabi so panagani ? Nia cuan 
CO ed sicayo : Ontandag cayo, tan licas yo ray 
caumaan ya amputi ira ed panagani. 

36. Tan say manani, acoen toy opa, tan 
itipon toy bonga ed bilay ya audi angaan; 
piano say mantanem onliquet muet, tan say 
manani. 

37. Ta diad satan so matuan a salita : Ta 
saquey so mantanem, saquey balet so manani. 

38. Siac anguibaqui ed sicayon manani na 

ag yo quini muey; saray arum so nanquimuy, 
tan sicaya balet linmoob ed panquimueyan da. 

39. Tan daquel so Samaritano, ed saman a 
ciudad ya acapanisia ed sicato lapud salitay 
bii ya nanpatuan nancuan : Ta inbaga to ed 
siac so arnin a agaoac. 

40. Nen sinmabi sirin so saray Samaritano, 
aquicasi ira ed sicato ya natilac comon ditan; 
tan atilac diad sicara na duaran agueo. 

41. Tan dacdaquel ni so acapanisia ed sicato 
lapud salita ton dili ; 

42. Tan cuan da ed bii ; Ag iti la manisia 
lapud salitam : ta sicamin dili acarenguel ; tan 
anta mi ya sicaton tua so Manundun na mundo, 
si Cristo lantL 

43. Tan nen linmabas so duaran agueo 
pinmaoay ditan, tan linma ed Galilea. 

44. Ta lapud si Jesus a dili nanpatua, ta say 
profeta angapoy galang to ed dalin to. 

45. Tan nen sinmabi diad Galilea, inaco 
ray Galileos, lapud anengaeng day amin ya 
agaoa to diad Jerusalem sanen agueo na piesta, 
ta linmara muet ed piesta. 

46. Linma sirin si Jesus la muet diad Cana 
na Galilea, iner so inpaoman toy danum ed 
alac ; tan oala nen saman so saquey a ministros 
na ari, ya oalay anac ton agmacayari. 

47. Saya, nen arenguel to, ta onsabi si 
Jesus nanlapud Judea angad Galilea, linma ed 

sicato, tan aquicasi ya mila ed sicato, piano 
natambal toy anac to; ya onpapanabos la. 

48. Nen satan cuan nen Jesus ed sicato: 
No ag yo nanengneng comon so tatanda tan 
macapaquelao, ag qui macapanisia. 

49. Say ministros cuan to ed sicato : Cataoan, 
gala no ag ni inatey so anaco. 

50. Cuan nen Jesus ed sicato : Laca, ta 
mabilay so anac mo. Tan sinisiay too so salitan 
nibagay Jesus tan inmanla. 

51. Tan nen linma la, inmarap ed sicato so 
saray aripuen, tan inpaanta ra ed sicato, nan- 
cuan ira : Mabilay so anac mo. 

52. Tan tinepuet to ed sicara no dinan casi 
horas a guinmapon onabig. Tan cuan da ed 
sicato : Careman diad comapiton horas tinainan 
na puetang. 

53. Tan atalosan na ama ^o ta sicatoy horas 
nen inbaga nen Jesus ed sicato: Mabilay so 
anac mo : tan nanisia, sicato tan saray amin a 
caanacan to. 

54. Sayan comaduan tanday agaoanen Jesus 
la muet; nen nanlapud Judea sinmabi ed 
Galilea. 

Comaliman caolaon. 

NEN ayari la raya, sinmabi so saquey a 
piesta day Judios, tan linma si Jesus diad 
Jerusalem. 

2. Tan oala ed Jerusalem so saquey a pana- 

muesan, ya nangaray Betesda ed salita Hebrea, 
ya alibuerau na oalora silungaa. 
: 3. Diad saraya oalaray daquel a agmacayari, 
bulag, piley, tan amaga, ya nanaalagar ira na 
galao na danum. 

4. Ta lapud diad tinandaan a agueo sin- 
mabi so saquey a angeles diad panamuesan, 
tan pingalao toy danutn : tan say acaonan 
onlecsab ed panamuesan nen apagalao so 
danum, atambal ed bnengatlan saquit a oala 
ed sicato. 

5. Tan oadmay too ya talompolo tan oalon 
taon to Ian asaquitan. 

6. Bang nen anengneng nen Jesus so 
say an toon nandocdocol, tan atalosan to ya 
abayag la, cuan to ed sicato : i Labay moy 
onabig ? 

7. Cataoan, inmuebat so agmacayari, an- 
gapo ed siac so too ya macalugan ed siac 
diad panamuesan nen. apagalao so danum, ta 
lapud pueles con onla, linmugan so saguey 
acaona ed siac. 

8. Cuan nen Jesus ed sicato: Laguey ca, 
alam so docolan, tan manacar ca. 

9. Tan tampol inmabig iman a too, tan 
inala toy docolan to, tan onla la : tan Sabado 
iman a agueo. 

10. Nen satan cuan day Judios ed saman 
a too ya atambal : Sabado ian agueo ; ag mapued 
ed sica ya sacbaten moy docolan mo. 

11. lumuebat ed sicara : Say acatambal ed 
siac, sicaton dili so anguibaga ed siac : Alam 
so docolan mo, tan manacar ca. 

12. Tinepuet da ed sicato nen satan : lOpsi 
-casi anguibaga ed sica : Alam so docolan mo, 
tan manacar ca ? 

13. Tan say toon atambal ag to anta no 
siopa casi ; ta lapud si Jesus inmalis ed saray 
catooan ya oalaradman. 

14. Naani nalmo nen Jesus diad simbaan, 
tan cuan to ed sicato : Nia ta atambal ca ; ag 
ca mancasalan la muet, piano ag onsabi ed 
sica so buengatlan mamaogues, 

15. Inmanla nen saman, tan inpacabat to 
ed saray Judios ta si Jesus so acatambal ed 
sicato. 

16. Tan lapud saya saray Judios gugulaen 
day Jesus tan labay ran patien, ta lapud agaoa 
to raya ed agueo na Sabado. 

17. Tan inmuebat si Jesus ed sicara: Say 
Amac mangaoa angad natan, tan mangaoa ac 
m^tet. 

18. Canianti labay ra nin patien, ta lapud 
ag to labat naonor so agueo na Sabado, no 
ag inguen lapud ngaran toy Dios so Ama ton 
mipara ed sicato. 

19. Nen satan inmuebat si Jesus tan ouan- 
to ed sicara : Tua Ian tua cuan co ed sicayo ta 
angapoy nayari ton gaoaen nen Anac manla- 
pud sicaton dili; no ag say nenengneng toy 

nagaoa na Ama; ta say gaoaen to, nagaoa 
muet nea Anac na ontan. 

20. Ta say Ama aroen toy Anac, tan ipa- 
nengneng to ed sicato so amin a gaoaen ton 
dili; tan ancabaleg nen saraya so ipaneng- 
neng to ed sicato, piano niquelaoan cayo. 

21. Ta onung nen Ama paoli to ed bilay 
so saray inatey, tan pabilayen to ra, ontan 
muet nen Anac macapanbilay na saray labay 
to. 

22. Ta say Ama angapoy ocomuen to, no ag 
inguen initer to ed Anac so amin a pacayari na 
manguiocom, 

23. Piano nigalang dan amin so Anac, a 
onung na panguigalang day Ama. Say ag 
manguigalang na Anac, ag muet manguigalang 
na Ama ya anguibaqui ed sicato. 

24. Tua Ian tua cuan co ed sicayo: Say 
macarenguel na salitac tan raacapanisia ed 
anguibaqui ed siac, oala toy bilay ya audi 
angaan, tan ag nabalang laoas, no ag inguen 
linmabas ed bilay a nanlapud patey. 

25. Tua Ian tua cuan co ed sicayo : Ta 
onsabi horas, tan natan la, bang no saray inatey 
macarenguel ira na salita nen Anac na Dios ; 
tan saray macarenguel, mabilay ira 

26. Ta onung nen Ama oala toy bilay ed 
incasicaton dili, ontan muet initer to ed 
Anac ya oala to comon so bilay diad sicaton 
dili. 

27. Tan iter to muet ed sicato so pacaya- 
rin manguiocom, ta lapud sicatoy Anac na 
too. 

28. Ag qui niquelaoan ed saya; ta onsabi 
horas, bang no saray amin oalad longonan, 
macarenguel ira na voces to ; 

29. Tan saray mangaoa na catonungan, 
ompaoay ira ed quioli bilay na bilay; tan 
saray mangaoa na maognes, diad quioli bilay 
na patey audi angaan. 

30. Angapoy nayarian con gaoaen manlapud 
siac a dili ; onung na narenguel co, ontan so 
isip CO, tan matonung so caisip co : lapud ag 
CO anapuen so linaoac, no ag say linaoa nen 
anguibaqui ed siac, a salanti say Ama. 

31. No siac so macatasi ed siac a dili, alioan 
matua so panagtasi. 

32. Sananey balet so macatasi ed siac, tan 
antac ta matua so panagtasin initer to nipaa- 
car ed siac. 

33. Sicayo anguibaqui na Juan, tan tinasian 
toy catuaan. 

34. Bang balet ag co acoen so panagtasi na 
too : cuan co ian balet, piano nilaban cayo : 

35. Sicatoy sileon aselselan tan onlioaoa.- 
tay labay yo oari naliquetan na daiset ed 
lioaoa to. 

36. Bang oalad siac so balbaleg a panag- 
tasi, nen say quien nen Juan; ta saray gaoa 
ya inaboloy nen Ama ya gaoaen co, a salanti, 

saray dilin gaoa ya nasimgpal co, sicaray 
macatasi ta inbaqui ac nen Ama. 

37. Tan say anguibaqui ed siac, say Ama 
lant% sicatoy acatasi ed siac. Tan ag yo aren- 
guel laoas so voces to, tan ag yo laoas aneng- 
neng so incapacanengaeng to ; 

38. Tan andi muet ed sicayo so malaoas a 
salita to; ta lapiid ag qui manisia ed aba- 
quiau to. 

39. Manosisa qui na saray Sulat : ta isipuen 
yo ta diad sicara so caoalay bilay yo andi 
angaan, tan sicara so macatasi ed siac. 

40. Tan ag yo labay so onla ed siac, piano 
oala yoy bilay andi angaan. 

41. Ag CO alaen so galang a manlapud saray 
totoo. 

42. Bang balet cabat ta cayo ; ya angapoy 
panangaroy Dios diad sicayo. 

43. Linma ac dia ed ngaran nen Amac, tan 
ag yo ac naaco ; no oalay onsabi ed ngaran to, 
sicatoy naaco yo. 

44. ^Panon macapanisia cayo, no alaen yoy 
galeng saquey ed saquey, tan ag yo anapuen so 
galang ya manlapud Dios a bocor? 

45. Ag yo isipuen ta siac so mangocom ed 
sicayo diad arap nen Ama; oalay mangocom 
ed sicayo, si Moises lanti ya panilaloan yo. 

46. Ta no sisiaen yo comon si Moises, 
sisiaen yo ac muet ; ta nisulat toy nipaacar ed 
siac. 

47. Tan no ag yo sisiaen so saray sulat to, 
jpanon sisiaen yo ray salitac ? 



Gomanem a caoloan. 

VTEN ayari la raya, linma si Jesus ed biec a 
^^ saquey na dayag na Gal ilea, a sicatoy 
dayag na Tiberias. 

2. Tan a(][uitomboc ed sicato so daquel a 
catooan, ta lapud anengneng day saray tatanda 
to, ya agaoa to ed saray agmacayari. 

3. Tan sinmueguep si Jesus ed saquey a 
palaudey, tan nanyurung ditan a pati saray 
bin an gat an to. 

4. Tan asinguer lay Pascua, salanti so piesta 
day Judios. 

5. Tan nen tinmandag si Jesus tan aneng- 
neng toy quinaraclay too ya linmara ed sicato ; 
cuan to ed Felipe : ^Tner so panalioan ti comon 
so tinapay piano canen da raya ? 

6. Bang say a cuan to, piano nisali to ; lapud 
anta to so gaoaen to comon. 

7. Inmuebat si Felipe ed sicato : Duan lasus 
a denario na tinapay ag ira onsarag, piano 
naalay daiset na sinansaquey ra. 

8. Cuan ed sicato na saquey ed saray bi- 
nangatan to, si Andres lanti, ya agui nen Simon 
Pedro. 

9. Oadia so saquey a ogao ya oala toy 

limaran tinapay na cebada citan tan duaran 
muelamuelag a sira; bang balet ^antoya casi 
ed ontan a caraclan ? 

10. Nen satan cuan nen Jesus : Padocol yo 
ray totoo. Tan oalad man so daquel a dica : 
tan nandocol ira ya singa ra bilang na liman 
libon catao. 

11. Tan inala nen Jesus so saraman a tina- 
pay, tan nen aquisalamat, initer to ed saray 
binangatan, tan saray binangatan ed saray 
nanacdol ; ontan muet na saray sira so la- 
bay ra, 

12. Tan nen napsel ira, cuan to ed saray 
binangatan : Alaen yo so aqueraan a pisagpisag, 
piano angapoy nabalang. 

13. Inala ra, sir in, tan apano ray labinduan 
babaco na pisagpisag day limaran tinapay na 
cebada, ya aqueraan day angan. 

14. Saraman a totoo nen saman, nen aneng- 
neng day tandan agaoa nen Jesus, cuan da: 
Sayan tua so Profeta, ya onsabi comon ed 
mundo. 

15. Tan nen atalosan nen Jesus ta onsabi 
iraman a too, tan alaen da piano nagaoa day 
ari, inmalis la muet ed palandey, a bocbo- 
cor to. 

16. Tan lapud ngarem la, linmara ed dayag 
so saray binangatan to. 

17. Tan nen linmugan ira ed saquey a 
sacayan, nansacay iran nanlapud biec a saquey 

na dayag angad Capernaum. Tan ambilunguet 
la, tan ag ni sinmabi si Jesus ed sicara. 

18. Tan aburacay dayag lapud saquey a 
baguio ya sinraabi. 

19. Tan nen nansacay ira na duanpolo 
tan lima na talonpolon estadios cuan^ aneng- 
neng day Jesus ya nanacaracar ed tapueo na 
danum tan sinminguer ed sacayan ; tan anta- 
cot ira. 

20. Bang cuan to ed sicara : Siac a tuay ag 
qui antacot. 

21. Nen sat an inaco ra diad sacayan ed 
baleg a liquet da ; tan insan inmabay so saca- 
yan ed dalin a laen da. 

22. Sanen agueon saquey, nen anengneng 
dan catooan ya oalara ed biec a saquey na 
dayag, ta sacsaquey so rauelag a sacayan so 
oadman, tan ag aquilugan si Jesus ed saray 
binangatan to diad sicato, no ag ta linmaran 
bocor da so saray binangatan to, 

23. Tan saray arum a anquelag a sacayan 
inmaabay iran nan lapud Tiberias ed calugaran 
a inpanganan day tinapay, nen ayari to Ian 
aquisalatnat so Cataoan, 

24. Nen anengneng da sirin na saray catooan 
ta andi lad man si Jesus a pati saray binang- 
atan to, linmugan ira ed saray sacayan tan 
linmara ed Capernaum a mananap ira na 
Jesus. 

25. Tan nen nalmo ra ed biec a saquey na 

dayag, cuanda ed sicato : Rabi ^capigaa casi 
sinmabi ca dia ? 

26. Inmuebat si Jesus ed sicara tan cuan 
to : Tua Ian tua cuan co ed sicayo ta anapuen 
yo ac, alioan ta lapud anengneng yo ray ta- 
tanda ; no ag lapud quinan yoy tinapay, tan 
apselan yo. 

27» Manquimuy qui comon, alioan ta say 
canen ya naandi, no ag inguen ta say canen ya 
ag naandi laoas, ya iter ed sacayo na Anac na 
too : lapud sicatoy tinanday Ama, a salanti say 
Dios. 

28. Tan cuan da ed sicato : ^ An toy gaoaen 
mi, piano nasungpal mi so saray gaoa na 
Dios? 

29. Inmuebat si Jesus tan cuan to ed sica- 
ra : Saya so gaoa na Dios, ya manisia cayo ed 
inbaqui to. 

30. Cuan da nen saman ed sicato : ^Antoy 
tanda, sirin, gaoaen mo, piano nanengneng 
mi, tan manisia cami ed sica? ^Dinan iran 
gaoa ? 

31. S^ray ateng tayo angan iray mana diad 
calaoacan, onung na oalay nisulatan : Tinapay 
nanlapud taoen inpacan to ed sicara. 

32. Tan cuan nen Jesus ed sicara : Tua Ian 
tua cuan co ed sicayo, ta ag initer nen Moises 
ed sicayo so tinapay a nanlapud taoen : bang- 
say Amac so manguiter ed sicayo na matuan 
tinapay a manlapud taoen. 

33. Ta say tinapay na Dios so saman lanti 
ya liamuecsab a nanlapud taoen, tan man- 
guiter na bilay ed mundo. 

34. Tan cuan da ed sicato : Cataoan, itdan 
mo camin laoas so sayan tinapay. 

35. Tan cuan nen Jesus ed sicara : Siac «o 
tinapay na bilay ; say onla dia ed siac, ac nae- 
rasan laoas ; tan say manisia ed siac, ag nai- 
gum laoas. 

36. Bang balet incuan co la ed sicayo ta, 
angano anengneng yo ac, ag yo ac sisiaen. 

37. Say amin too ya initer nen Amac ed 
siac onla dia ed siac ; tan say onla dia ed siac, 
ag CO paalis ed paoay. 

38. Ta linmuecsab ac a nanlapud taoen, 
alioan piano gaoaen coy linaoac, no ag say 
linaoa na anguibaqui ed siac. 

39. Tan saya so linaoa na anguibaqui ed 
siac, a salanti nen Ama : ta ag co nabalang so 
saquey ed saray initer to ed siac, no ag in- 
guen ta paolian co rad bilay diad caonoran a 
agueo. 

40. Saya so linaoa na anguibaqui ed siac : 
Ta say amin too ya macanengneng na Anac, 
tan macapanisia ed sicato, oala toy bilay ya 
audi angaan, tan paolian co ed bilay ed cao- 
noran a agueo. 

41. Aquitungtung ira nen saman so saray 
Judios a onsungpa ed sicato, lapud say cuan 
to : Siac so tinapay ya nanlapud taoen. 

42. Tan cuan da : ^ Ag casi ia si Jesus, so 
anac nen Jose, ya anta mi so ama tan ina to ? 
^Panon, sirin, cuan tonia : Diad taoen so pan- 
lapuan co ? 

43. Tan inmuebat si Jesus tan cuan to ed 
sicara : Ag qui nantutungtung ed loob yo. 

44. Ag nayari na buengatlan onla dia ed 
siac, no ag paiacar nen Ama ya anguibaqui 
ed siac : tan paoli cod bilay diad caonoran a 
agueo. 

45. Oalay nisulatan ed saray profeta: Tan 
nabangatan iran amin na Cataoan ; canianti 
onla dia ed siac so amin too ya acarenguel na 
salita nen Ama tan inaral to, 

46. Andi ta oalay acanengneng na Ama ; no 
ag say nanlapud Ama; sicatoy acanengneng 
na Ama. 

47. Tua Ian tua cuan co ed sicayo : Say 
manisia ed siac oala toy bilay ya andi angaan. 

48. Siac so tinapay na bilay. 

49^ Saray ateng yo angan iray mana diad 
calaoacan, tan inatey ira. 

50. Saya so tinapay a manlapud taoen, piano 
ag onpatey so macapangan ed sicato. 

51. Siac so mabilay a tinapay ya nanlapud 
taoen : no oalay mangan na say an tinapay, 
onbilay laoas : tan say tinapay ya iter co 
so laman co lanti, ya iter co ed bilay na 
mundo. 

52. Saray Judios nen satan nansicolcol 

iran nancuan : iPauon casi nayarian tonia so 
ipacan ed sicatayo so laman to ? 

53. Tan cuan nen Jesus ed sicara : Tua Ian 
tua cuan co ed sicayo, ta no ag yo canen co- 
mon so laman nen Anac na too, tan inumuen 
yoy dala to, angapoy bilay diad sicayo. 

54. Say macapangan na laman co, tan ma- 
capaninum na dalac, oala toy bilay andi an- 
gaan : tan paolian cod bilay diad caonoran a 
agueo. 

55. Ta matuan canen so laman co, tan ma- 
tuaa inum so dalac. 

56. Say macapangan na laman co, tan ma- 
capaninum na dalac, manayam ed siac tan 
siac diad sicato. 

57. Onung na inbaqui ac nen Aman ma- 
bilay, tan onbilay ac lapud Ama ; ontan muet 
say macapangan ed siac, onbilay muet lapud 
siac. 

58. Saya so tinapay ya manlapud taoen ; 
alioan onung na saray ateng yo angan ira na 
mana, tan inatey ira : say macapangan na sa- 
yan tinapay, onbilay laoas. 

59. Sairaya inbaga to ed sinagoga, nen 
nanbangat diad Capernaum. 

60. Tan daquel ed saray binangatan to, 
nen arenguel da, nancuan ira: Mairap so 
sayan salita : ^opa casi macarenguel ? 

61. Tan lapud cabat nen Jesus ed loob ton 
dili, ta saray binangatan to aqiiitungtung 

iray onsungpa ed saya, cuan to ed sicara: 
^Saya so macapanescandalo ed sicayo ? 

62. 7 An to sirin, no nanengaeng yo comon 
so Anac na too ya ontocotoc ed caoalaan to 
nen inmona ? 

63. Say espiritu so macapanbilay ; say 
laman angapoy cacanaan to: saray salita ya 
sinalitac ed sicayo, sicaray espiritu tan bilay. 

64. Bang balet oalaray arum ed sicayo, ya 
ag ira manisia : Ta lapud anta nen Jesus an- 
gad inmona so siopa ra ya ag manisia : tan gay 
macapanentrega ed sicato. 

65. Tan cuan to : Oampuega incuan co ed 
sicayo, ta angapoy nayarin onla dia ed siac, 
no ag inaboloy nen Ama ed sicato, 

^^. Nanlapud saman daquel ed saray bi- 
nangatan to, sinmoner ira, tan ag ira la 
milmila ed sicato. 

67. Cuan lien saman nen Jesus ed saray 
labindua : ^Labayo so onla muet ? 

68. Tan inmuebat ed sicato si Simon Pe- 
dro : Cataoan, ?opay laen mi ? Sica so macan- 
salita na bilay ya andi angaan. 

69. Tan manisia cami tan cabat mi ta sica 
si Cristo, Anac lanti na Dies a mabilay. 

70. Inmuebat si Jesus ed sicara: ^Ag ta 
cayo pinili a labindua, tan saquey ed sicayo 
so diablo ? 

71. Tan nansalitay nipaacar ed Judas Is- 
cariote, anac nen Simon; ta lapud saya so 

macapaneutrega ed sicato, a sicato so saquey 
oari ed saray labindua. 

Comapiton caoloan. 

T^AN nen ayari la raya, nanacaracar si Jesus 
-*- diad Galilea: ta lapud ag to labay onacar 
ed Judea, ta labay ray Judios mamatey ed 
sicato. 

2. Tan asinguer lay piesta day Judios, 
salanti so piesta day camaliran a tabernaculo 
cuan ; -i 

3. Tan cuan day agagui to : Onlabas ca 
ditan, tan laca ed Judea, piano saray binan^ 
gatan mo nanengneng da muet so saray 
gaoaen moy gaoa. 

4. Ta lapud angapoy inalabay onlioaoa, 
ya nangaoa na buengatlan ed caaraotan : no 
gaoaen mo raya, onpanengneng ca ed mundo. 

5. Ta saray agagui to ag ira manisia ed 
sicato. 

6. Nen satan cuan nen Jesus ed sicara: 
Ag ni sinmabi so agueo co: bang say agueo 
yo maganon laoas. 

7. Ag qui nayarian nagolaan na mundo; 
bang balet gulaen to ac, lapud patuaen co ta 
maogues iray gaoa to. 

8. Onla qui natan ed sayan piesta; siac ag 
ni onla ed sayan piesta ; ta ag ni asungpal so 

9. Tan nen inbaga toya ed sicara, atilac 
ni ed Galilea. 

10. Bang balet nen linmara so saray aga- 
guito, insan linma muet ed piesta, alioan diad 
mapatnag, no ag singa diad maamot. 

11. Tan anapuen day Judios diad piesta, 
tan cuan da : i Iner so caoalaan tonman a too ? 

12. Tan daquel so tungtung day totoo ed 
sicato ; ta cuan day arum : Matunung a too. 
Tan cuan day arum; Andi, no ag inguen 
nasaol to ray totoo. 

13. Angapon balet so acasalita na nipaacar 
ed sicato diad mapatnag, lapud tacot day 
Judios. 

14. Tan diad puegley na piesta linma si 
Jesus ed simbaan, tan nanbangat ditan, 

15. Tan aquelaoan iray Judios, a nancuan 
iro : I Panon casi anta toniay sulatsulat, bang 
nen ag to ra inaral ? 

16. Tan inmuebat si Jesus ed sicara tan 
cuan to : Say bangat co alioan quien eo, no 
ag quien na anguibaqui ed siac. 

17. Say malabay onoren so linaoa to, cabat 
to no manlapud Dies so bangat co^ o no man- 
lapud siac a dili so salitaen co, 

18. Say macasalitan manlapud sicaton dili, 
anapuen toy galang ton dili ; bang say ma- 
nanap na galang na anguibaqui ed sicato, 
matuan a too lanti, tan angapoy saol ed 
sicato. 

19. ^ Ag casi initer nen Moises ed sicayo so 
gangan, tan angapo ed sicayo so macaonor 
na gangan ? i Aquin casi anapuen yoy pama- 
tey ed siac ? 

20. Inmuebat iray catooan, tan cuan da: 
Oalay demonio ed sica : i Opay mananap na 
pamatey ed sica ? 

21. Inmuebat si Jesus tan cuan to ed 
sicara: Asungpal coy saquey a gaoa, tan ni- 
quelaoan quin amin. 

22. Tua ta si Moises so anguiter ed sicayo 
na pangalip (alioan ta quien nen Moises, no 
ag quien day atateng), tan siansia pagalip yoy 
too diad agueo na sabado. 

23. No acoen na too so pangalip ed agueo 
na sabado, tan ag nasungpa so agueo na sa- 
bado I aquin manpasnoc qui ed siac ta pinabig 
coy too ed agueo na sabado ? ' 

24. Ag yo isipuen so onung na pacaneng- 
neng na too, no ag isipuen yoy matonung a 
caisip. 

25. Cuan da nen satan na saray arum too 
ed Jerusalem : i Ag casi ian anapuen dan 
patien? 

26. Tan nia, mansalita ed mapatnag, tan 
a;ngapoy cuan da ed sicato. i No atalosan da 
lagui na saray macaoley, ta sicato si Cristo ? 

27. Bang saya, anta mi so panlapuan to; 
tan no onsabi si Crisfco, angapoy micabat na 
panlapuan to. 

28. Nen satan naningal si Jesus diad sim- 
baan nanbangat tan nancuan: Cabat yo ac, 
tan anta yo so panlapuan co ; tan siansia ag ac 
linma dian nanlapud siac; bang matua so 
anguibaqui ed siac, tan ag yo nacabatan. 

29. Cabat co inguen, ta diad sicato so 
panlapuan co, tan sicato so anguibaqui ed 
siac. 

30. Labay ra comon nen saman so manerel 
ed sicato, bang balet angapoy acavioit na 
lima to, ta lapud ad ni sinmabi so horas to. 

31. Tan daquel a too na baley acapanisia 
ira ed sicato, tan cuan da : i No onsabi si 
Cristo gaoaen to ni daquel a tanda nen saray 
nagaoa tenia ? 

32. Tan arenguel day Fariseos so saray 
tot 00, ya nantutungtung ira na saray an ni* 
paacar ed sicato, tan saray manonan sacerdo* 
tes tan Fariseos inbaqui ray alguaciles piano 
erelen da comon. 

33. Tan cuan nen Jesus ed sicara : Oadia 
ac ni diad sicayo ed daiset a agueo, tan insan 
onla ac ed anguibaqui ed siac. 

34. Anapuen yo ac, tan ag yo ac nalmo ; 
tan ag yo nayarian onla ed caoalaan co. 

35. Cuan day Judios nen satan ed loob da: 
I Iner so lalaen tonia ya ag mi nalnlo ? i Laen 
to lagui so saray abuybuyag diad saray bug- 
calot tan manbangat na saray bugcalot ? 

36. I Antoyay salitan inbaga to. : Anapuen 

yo ac tan ag yo ac nalmo : tan diad caoalaan 
CO ag yo nayarian laen ? 

37. Bang diad caonoran baleg a agueo na 
panpiesta, inmaalagiiey si Jesus, tan mana- 
quis a nancuan : No oalay maigum diad sica- 
yo, onla dia ed siac, tan inumuen to. 

38. Diad egues na toon manisia ed siac 
onbutay iray ilog na danurn a mabilay, onung 
na cuay Sulat. 

39. (Tan saya so cuan to nipaacar ed Es- 
piritu, ya naaco ra comon na saray manisia 
ed sicato; ta ag ni sinmabi so Espiritu Santo, 
lapud ag ni apaglorian si Jesus.) 

40. Nen satan saray arum a too na cara- 
clan, nen arenguel daya, cuan da; Sayan tua 
so profeta. 

41. Saray arum cuan da: Saya so Cristo. 
Saray arum balet cuan da : i Diad Galilea so 
panlapuay Cristo ? 

42. I Ag casi cuay Sulat ta diad capoli nen 
David, tan diad baley na Betlehem, a sicatoy 
quianacay David, so panlapuay Cristo ? 

43. Ontan sirin oalay colcol ed saray ca- 
tooan a nipaacar ed sicato. 

44. Tan saray arum labay day erelen, bang 
angapoy acarioit na lima to. 

45. Tan pinmaoil iray alguacil ed saray 
manonan sacerdotes tan diad saray Fariseos; 
tan cuan da raya ed sicara : i Aquin ag yo ina- 
car dia ? 

46. Inmuebat iray alguacil : Angapon laoas 
so toon acasalita na singa mansalita ian too. 

47. Nen satao inmuebat iray Fariseos ed 
sicara : i Asaol qui la muet ? 

48. I Oala casi acapanisia ed sicato ed saray 
manoley o diad saray Fariseo ? 

49. Bang maayeo irayan totoo ya ag da 
cabat so cjangan. 

50. Cuan ed sicara nen Nicodemo (saman 
ya linma ed sicato diad labi, ta sicatoy saquey 
ed sicara,) 

51. ^Naocom casi na gangan tayo so too, 
no ag to ni narenguelan, tan nacabatan so 
incagaoa to ? 

52. Inmuebat iran nancuan ed sicato : i Too 
ca muet na Galilea ? Manosisa ca tan naneng- 
neng mo, ta angapoy inmalaguey a profeta 
diad Galilea. 

53. Tan inman la ra sinansaquey ed abung 
to. 



domaoalou oaoloan. 

^AN linma si Jesus diad palandey day Olivas. 
-"- 2. Tan sanen cabuasan pinmaoil ed 
simbaan, tan linma ra ed sicato so arain a ca- 
tooan ; tan nanyurung, inbangat to ra. 

3. Nen satan saray Escribas tan Fariseos 
inacar da ed sicato so saquey a biin asabian a 



S. JUAN VIII. 41 

nancacasalanaa ed ag to asaoa ; tan nen iniau 
da ed puegley, 

4. Cuan da ed sicato : Managbangat, sayan 
bii asabian pueles to nancacasalaaan ed ag to 
asaoa ; 

5. Tan ingangan cami nen Moises diad 
gangan, ta napabatoan iraya: ^Antoy cuan 
mo, sirin ? 

6. Tan say a so cuan dan nantotocso ed si- 
cato, piano oalay balaoen da ed sicato. Bang 
si Jesus, atungo ed lecsab, nansusulat diad 
dalin ed tamoro to. 

7. Tan nen nantepuetepuet ira ni ed sicato, 
inmalaguey, tan cuan to ed sicara : Say anga^ 
poy casalanan diad sicayo, macaonan man- 
bantac na bato ed sicato. 

8. Tan nen tinmungo la muet ed lecsab, 
mansusulat ed dalin. 

9. Nen arenguel da ya sirin, apabaingan ira 
ed loob da, pinmaoay ira saquey tan saquey, 
nanlapud saray mamasiquen angad saray cao- 
nor : tan atilac si Jesus a bocor, tan say bii 
ya oalad puegley. 

10. Tan nen inmalaguey si Jeaus tan an- 
gapoy anengneng tod man no ag bocor na 
bii araan, cuan to ed sicato : Bii, ^iner so cao- 
laan day mangacusa ed sica ? i Angapoy an- 
gondena ed sica ? 

11. Tan cuan to : Oataoan, angapa Cuan 
nen satan nen Jesus ed sicato. Ag ta ca muet 

nacondena : laca tan ag ca maticasalanan la 
muet. 

12. Tan nansalita la muet ed sicara si Je- 
sus, a nancuan : Siac so sileo na mundo : say 
ontomboc ed siac, ag manacar diad cabilung- 
tan, no ag inguen oala toy sileo na bilay. 

13. Cuan da nen satan na saray Fariseo ed 
sicato : Sicay manpatasi ed sican dili ; canianti 
alioan tua so panagtasim. 

14. Inmuebat si Jesus, tan cuan to ed sica- 
ra: Angano siac so mamatasi ed siac a dili, 
matuan siansia so panagtasic ; ta antac so in- 
panlapuan CO. ' 

15. Sicayoy mangocom na onung na la- 
man ; siac balet angapoy ocomuen coy too. 

16. Bang balet no ocomuen co, matua so 
pangocom co ; ta andi ac a bocor ; no ag inguen 
siac tan say anguibaqui ed siac, a salanti, say 
Ama. 

17. Tan nisulatan ed gangan yo: Ta matua 
so tasian day duaran catao. 

18. Siac so mamatasi ed siac a dili; tan 
tasian to ac muet na anguibaqui ed siac, a sa- 
lanti, say Ama. 

19. Tan cuan da ed sicato : i Iner so caoalay 
Amam ? Inmuebat si Jesus ; ag yo ac cabat, ag 
yo muet cabat so Amac : No cabat yo ac coinon, 
cabat yo muet so Amac. 

20. Sarayan salitay inbaga nen Jesus ed 
calugaran day lilimos, nen nanbangat diad 

simbaan, tan angapoy acaerel ed sicato, lapud 
ag ni sinmabi horas to. 

21. Tan cuan nen Jesus la muet ed sicara: 
Onla ac, tan anapuen yo ac, tan ompatey qui 
ed sasalanan yo ; diad laen co, ag yo nayarian 
inila. 

■ 22. Cuan da nen satan na saray Judios : 
I Patien ton dili, ta cuanto : Diad laen co, ag yo 
nayarian laen ? 

23. Tan cuan to ed sicara : Sicayoy mania- 
pud lecsab, siac balet manlapud taguey: sicayoy 
qtoien na mundo nia, audi ac na mundo nia. 

24. Canianti incuan co ed sicayo, ta ompa- 
tey qui ed saray casalanan yo; ta no ag qui 
manisia ta siac imaUy onpatey qui ed saray ca- 
salanan yo. 

25. Tan cuan da ed sicato : ^Opa ca lanti ? 
Tan cuan nen Jesus ed sicara. Say inbagac 
muet ed sicayo nen inmona. 

26. Daquel so oalay ibagac tan balaoen ed 
sicayo ; bang matua so angabaqui ed siac, tan 
say arenguelan co ed sicato, saya so salitaen co 
diad mundo. 

27. Bang ag da atalosan, ta salitaen to ed 
sicara so nipaacar ed Ama. 

28. Cuan, sirin, nen Jesus ed sicara t Bang 
no ipalaguey yoy Anac na too, natalosan yo 
no saman ta siac iman, tan angapoy gaoaen 
CO lapud siac a dili : bang balet gaoaen co so 
onung na inbangat ac nen Ama. 



44 S. JUAN VIII. 

29. Ta oala ed siac so anguibaqui ed siac : 
ag to ac tinainan a bocor co nen Ama ; ta siac 
gaoaen con laoas so calictan to. 

80. Bang nen inbaga to raya, daquel ira so 
acapanisia ed sicato. 

31. Tan cuan nen Jesus ed saray Judios ya 
acapanisia ed sicato : No mansiasian cayo ed 
salitac, raatuan cayon binangatan co ; 

32. Tan cabat yoy catuaan, tan say catuaan 
so manguibolos ed sicayo. 

33. Tan inmuebat ira ed sicato : Poli cami 
nen Abraham, tan angapoy inparsibian mi 
laoas : i Panoy cuan mo : Nabolos cayo ? 

34. Inmuebat si Jesus ed sicara: Tua 
so cuan co ed sicayo, ta amin tooy aca* 
gaoay casalanan, sicatoy aripuen na casa- 
lanan. 

35. Tan say aripuen ag manayam laoas 
diad abung, bang balet say Anac manayam 
laoas. 

36. Ontan sirin, no say Anac so manguibolos 
ed sicayo, nabolos cayon tua. 

37. Antac ta poli cayo nen Abraham : bang 
anapuen yo ac patien, ta ag macaloob so salitac 
diad sicayo. 

38. Siac mansalita ac na anengneng co ed 
Ama ; tan sicayo mansalita cayo na anengneng 
yo ed ama yo. 

39. Inmuebat ira tan cuan da ed sicato : Si 
Abraham so ama mi. Cuan nen Jesus ed 

sicara: No anac cayo comon nen Abraham, 
nagaoa yoy gaoa nen Abraham. 

40. Bang balet anapuen yo ac patien na- 
tan, too ac ya acasalita ed sicayo na catuaan 
ya arenguelan co ed Ama: ag agaoa ia nen 
Abraham. 

41. Sicayo gaoaen yo ray gaoa na ama yo. 
Cuan da ed sicato nen saman : Ag cami nianac 
ed calaoanan. Oalay saquey ama ed sicami, a 
salanti, Dios. 

42. Cuan nen Jesus nen saman ed sicara: 
No si Dios so ama yo comon, aroen yo.ac a 
tua, ta diad Dios so inpangapoan co tan in- 
panlapuan co, lapud ag ac nanlapud. siac 
a dili, no ag inguen sicato so anguibaqui ed 
siac. 

43. I Aquin ag yo nabirbir so casalitac ? Ta 
lanti ag qui macarenguel na salita. 

44. Sicayo piama yoy diablo, tan say linaoa 
na ama yo labay yo sungpalen. Sicaton ma- 
matey angad inmona: tan ag nansiansian ed 
catuaan, lapud angapoy tua ed sicato. No 
salitaen toy tila, diad sicaton dili mansalita, ta 
sicatoy matila tan ama na catilaan, 

45. Tan ag yo ac sisiaen, lapud mansalita ac 
na tua : 

46. ^, Opa casi ed sicayo so manbalao ed siac 
na casalanan ? No sirin cuan coy tua, i aquin 
ag yo ac sisiaen ? 

47. Say piama toy Dios, narenguel toy.salitay 

Dios ; oampuega ag yo ra narenguel, ta ag yo 
quien na Dios. 

48. Nen saman inmuebat iray Judio3 tan 
cuanda ed sicato : | Ag casi maong so cuan 
miy ta Samaritano ca, tan aselepan cay 
demonio ? 

49. Inmuebat si Jesus : Ag ac naselepay 
demonio; no ag inguen igalang coy Amac, 
tan sicayo apabaingan yo ac. 

50. Tan ag co anapuen so galang co; oalay 
mananap tan mangocom.' 

51. Tua Ian tua cuan co ed sicayo, ta say 
mangonor na salitac, ag to nisali so ipatey 
laoas. 

■ 52. Cuan day .Ji.idios nen satan ed sicato : 
Natan nataloson mi ta naselepan cay demonio. 
Inatey si Abraham, tan saray profetas, tan 
cuan mo : Say macaonor na salitac, ag to nisali 
BO ipatey laoas. 

53. I Balbaleg ca nen si Abraham, ya inatey? 
Tan inatey ira muet so saray profetas ; i Opa 
ca sirin ed isip mo ? 

54. Inmuebat si Jesus: No paigalang con 
dili, audi cacanaan so galang co : say Amac so 
manguigalang ed siac; sa, lanti, so cuan yo ta 
sicatoy Dios yo : 

55. Tan ag yo cabat; bang balet cabat co; 
tan no cuan co lagui ta ag co cabat, matila ac 
singa sicayo ; bang cabat co balet, tan onor coy 
salita to. 

56. Say ania yoy Abra,ham quinalictan toy 
nengnenguen so agueo co; tan anengnehg to, 
tan linmiquet. 

57. Cuan day Judios nen saman ed sicato : 
Angapo ni so liinan polon taon mo, i tan 
anengneng moy Abraham ? 

58. Cuan nen Jesus ed sicara : Tua Ian tua 
cuan CO ed sicayo, tan oala ac la nen ag ni 
nianac si Abraham. 

59. Inala ra nen satan so saray bato pianp 
nibantac da ed siciato : bang balet inmamot si 
Jesus, tan pinmaoay ed simbaan, tan inmanlan 
linraalabas ed puegley ra. 

Gomasiam a oaoloan. 



^a 



'TAN nen linmabas si Jesus, anengneng 
-*- toy saquey a toon bulag angad inquia- 
nac to. 

2. Tan tinepuet day biriangatan to ed 
sicato, nancuan ira : Kabi, i opay nancasala- 
nan, saya no saray ateng to, piano nianac a 
bulag ? 

3. Inmuebat si Jesus : Ag ia nancasalan, 
tan ag muet so saray ateng to; bang balet 
piano napatua ed sicato so saray gaoa na 
Dios. 

4. rOncana ed siac so macagaoa na gaoa na 
anguibaqui ed siac, piieles oala ni agueo : onsabi 
so labi, no angapo so macagaoa. 

6. Legan con oadia ed mundo, sileo ac na 
mundo. 

6. Nen inbaga to nia, nilucda to ed dalin, tan 
agaoa toy lusac na lucda, tan pinoyocan to na 
lusac 80 saray mata na biilag ; 

7. Tan ciian to ed sicato: Laca, tan man- 
amues ca diad panamuesan na Siloe, ya say 
oabalicsan to, no ipatalos mo, Abaquian : tan 
linma, sirin, tan nanamues, tan pinmaoil a 
macanengneng. 

8. Nen satan saray caabay to, tan saray 
aeanengneng ed sicato nen inmona ta bulag, 
cuan da : i Alioan casi ia ya nanyuryuning a 
milimos ? 

9. Cuan day arum : Sicato lanti; tan saray 
arum : Mipara ed sicato. Tan cuan to : siac 
iman. 

10. Tan cuan da ed sicato: jPanon casi 
alucasan so saray matam ? 

11. Inmuebat so hidag oariy tan cuan to : 
Saman a too ya nangaray Jesus, agaoa toy 
lusac, tan pinoyocan to ray matac tan cuan 
to ed siac : Laca ed Siloe, tan manamues ca : 
linma ac sirin, tan nanamues ac tan inacoc so 
pacanengneng. 

12. Cuan da nen saman ed sicato : i Iner so 
caoalaan to ? Cuan to : Ag co anta. 

13. Inacar da ed saray Fariseos so bulag 
oari. 

14. Tan agueo iman na sabado, nen agaoa 

nen Jesus so lusac, tan alucasan to ray mata 
to. 

15. Tan tinepuet da muet na saray Fari- 
seos so caonungay inpangaco toy pacaneng- 
neng. Tan cuan to ed sicara : Inian toy lusac 
et tapueo day matac, tan nanamues ac, tan 
macanengneng ac. 

16. Nen satan cuan day arum na saray Fari- 
seos ; Ag quien na Dios ian to, ta ag to onoren 
so sabado. Saray arum cuan da : i Panon na* 
yarian na toon managcasalanan so mangaoa 
irayan tanda ? Tan nansicolcol ira. 

17. Cuan da la muet ed bulag: ^ Antoy 
cuan moy nipaacar ed too ya amadilat na 
saray matam? Tan cuan to: Ta sicatoy pro- 
feta. 

18. Saray Judio balet ag da anisia ta bulag 
iman too, tan inaco toy pacanengneng angad 
inpanaoag day ateng na angaco na paca* 
nengneng. 

19. Tan tinepuet da ed sicara, nancuan: 
I Saya so anac yo, ya cuan yon nianac a bulag ? 
I Panon casi macanengneng natan ? 

20. Inmuebat iray ateng to ed sicara, tan 
cuan da : Anta min tua ta saya so anac mi, tan 
say nianac a bulag ; 

21. Bang ag mi anta balet so panon ma- 
canengneng natan : macantaon la ; tepueten 
yo ed sicatO) tan sicatoh dilin mansalita 
comon, 

D 



50 S. JUAN IX, 

22. Saya so cuan day ateng to, lapud an- 
tacot day Judio; ta lapud nigangan da lay 
Judio ; ta say buengatlan manpatua ta sicatoy 
Mesias, napaalis ed sinagoga. 

23. Campuega cuan day ateng to: Macantaon 
la ; tepueten yo ed sicato. 

24. Canianti ataoag da la muet so too ya 
bulag oari, tan cuan da ed sicato : Igalang 
moy Dios : anta mi ta managcasalanan itan 
a too. 

25. Inmuebat nen satan : Ag co anta, no 
managcasalanan ian too; saquey so antac, ta 
angano mabulag ac oari, macanengneng ac 
natan. 

26. Tan cuan da la muet ed sicato : i Antoy 
agaoa tod sica? ^Panon inpandilat to ray 
matam ? 

27. Inmuebat ed sicara : Cuan co la ed sica- 
yo, tan ag yo tinandaan ; i aquin casi labay yon 
narenguel la muet ? i Labay yo muet nagaoa 
cayoy binangatan to ? 

28. Tan pinabaingan da, tan cuan da ed 
sicato : Sica so binangatan to : ta sicami binan- 
gatan cami nen Moises. 

29. Anta mi ta aquisalitay Dios ed Moises : 
saya balet ag mi antay panlapuan to. 

30. Inmuebat iman a too tan cuan to ed 
sicara: Macapaquelao a tua ia, ta ag yo antay 
panlapuan to, tan siansia inpandilat to ed siac 
so saray matac. 

31. Tan cabat tayo ta say Dios ag to na- 
renguel so saray managcasalanan : bang no 
oalay maitatacot ed Dios, tan macaonor na 
linaoa to, sicatoy narenguel to. 

32. Ag arenguelan angad quipalsay mundo, 
ta oalay amadilat na matamata na saquey ya 
nianac a bulag. 

33. No ag ian nanlapud Dios, angapoy naya- 
rian ton gaoaen. 

34. Inmuebat iran nancuan ed sicato : Diad 
saray casalanan so inquianac mon amin ; i tan 
bangatan mo cami ? Tan pinalis dad paoay. 

35. Arenguelan nen Jesus, ta pinalis dad 
paoay ; tan nen nalmo to, cuanto ed sicato : 
I Manisia ca ed Anac na Dios ? 

36. Inmuebat iman a too, tan cuan to: 
e Opa casi itan, Cataoan, piano manisia ac ed 
sicato ? 

37. Tan cuan nen Jesus ed sicato : Tan 
anengneng mo, tan say misalsalita ed sica, 
sicato lanti, 

38. Tan cuan to : Manisia ac, Cataoan. Tan 
ingalang to. 

39. Tan cuan nen Jesus: Siac, linma ac 
dia lapud matommg psingmocom ; piano saray 
ag mannengneng macanengneng ira ; tan saray 
mannengneng nabulagan ira. 

40. Tan arenguel da iana saray arum a Fari- 
seos ya oalara ed sicato, tan cuan da ed sicato : 
^ Bulag cami muet lagui ? . 

41. Cuan nen Jesus ed sicara: No bulag qui 
comon, angapoy casalanan yo ; natan balet, 
lapud cuan yo ; Macanengneng cami : canian 
onsiansian so casalanan yo. 



Comapolon a caoloan. 

T^UA Ian tua cuan co ed sicayo, ta say ag 
-*- onloob diad caput ed caalaran day obeja, 
no ag inguen onsapat ed alar, sicatoy tulisan 
tan mataqueo. 

2. Bang balet say macaloob ed caput, sicatoy 
pastol day obejas. 

3. Saya nalucasan na managcaput, tan 
macarenguel iray obejas na voces to; tan 
taoaguen to ray obejas ed ngaran da, tan 
ipaoay to ra, 

4. Tan nen inpaoay to ran amin a quien to, 
macaona ed sicara ; tan tomboquen day obeja, 
lapud cabat da so voces to. 

5. Bang balet ag da tomboquen so sancayli, 
no ag inguen batican da ; lapud ag da cabat so 
voces day sancayli. 

6. Sayan caalimbaoa inbaga nen Jesus ed 
sicara; sicara balet ag da atalosan so inbaga to 
ed sicara. 

7. Pinirua nen Jesus a nancuan ed sicara: 
Tua Ian tua cuan co ed sicayo, ta siac so caput 
day obejas. 

8. Saray amin ya acaoaa ed siac, tulisan 
ira tan mataqueo ; bang ag da ra arenguelan 
ua saray obeja,s. 

9. Siac so caput; say macaloob ed pana- 
muegley co, nilaban ; tan onloob, tan ompaoay 
tan nalmo toy panagoran. 

10. Say tulisan ag onsabi no ag piano taqueoen 
to, tan patien, tan siraen to ray obejas; siac 
linma ac dia piano macapanbilay ira, tan maga- 
nagana ira. 

11. Siac so marunung a pastol ; say maru- 
nung a pastol iter toy bilay to lapud caabigan 
day obejas to. 

12. Bang say miopa, tan say alioan pastol, ya 
macanobejas, no nanengneng toy monanacap a 
lobos cuan ya onsabi, tainan to ray obejas tan 
ombatic : tan say monanacap labnutinan to, tan 
paibuyac to ray obejas. 

13. Canian onbatic so miopa, ta lapud 
miopa lanti, tan ag to pagaan so saray 
obejas. 

14. Siac so marunung a pastol; tan cabat 
CO ray obejas c6; tan saray quien co cabat 
da ac. 

15. Ontmg nen Ama cabat to ac, tan cabat 
coy Ama : tan iter coy bilay ca lapud caabigan 
day obejas. 

16. Oala ra nin arum a obejas co, ya aiwli 
ni ra ed sayan caalaran ; sicara muet oncanan 
payacar co ra; tan narenguel day voces co; 

tan oala comon so sacsaquey a catiponan da, tan 
sacsaquey a pastol. 

17. Canian aroen to ac nen Ama, ta iter coy 
bilay, piano alaen co la muet. 

18. Angapoy mamaecal ed siac, no ag 
inguen iter co ed mabolos a linaoa: lapad 
nayarian con iter, tan nayarian con alaen la 
muet: Sayan gangan inacoc a nanlapud 
Amac. 

19. Tan nansicolcol ira la muet so saray 
Judio lapnd sayan salita. 

20. Tan cuan day daquel ed sicara ; aselepay 
demonio, tan andi calacal to; i aquin narenguel 
yo? 

21. Cuan day arum halet ; sarayan salita ag 
ira quien na toon aselepay demonio : i nayari 
casi na demonio mamadilap na matamata day 
bulag? 

22. Tan agaoa so piesta na Panagtanir diad 
Jerusalem, tan panaguran nen saman. 

23. Ta nanacar si Jesus diad simbaan ed 
silungan nen Salomon. 

24. Tan nanlibuer iray Judios 0(1 sicato, tan 
cuan da ed sicato : i Angad capigan gaoaen mo 
camin manduania? no sica so Cristo, ibagam 
ed sicami diad mapatnag. 

25. Inmuebat si Jesus ed sicara: Inbagac 
muet ed sicayo, tan ag qui manisia: saray gaoa 
ya gaoaen co ed ngaran nen Amac, sicara so 
mantasi ed siac. 

26. Bang balet ag qui manisia, lapud andi 
cayoy obejas co, onung na inbagac la ed 
sicayo. 

27. Saray obejas co macarenguel ira na boces 
CO : tan cabat co ra, tan mantomboc ira ed 
siac: 

28. Tan itdan co ray bilay andi aDgaan, tan 
ag ira nabalang laoas ; tan angapoy mamaecal 
ed sicara diad saray lilima. 

29. Say Ama ya anguiter ira ed siac, balbaleg 
nen saray am in ; tan angapoy macaecal ira ed 
lima nen Amac. 

30. Sacsaquey cami quien di Ama tan 
siac. 

31. Nen satan inala ra muet na saray Judio 
so batobato, piano pabatoan da. 

32. Inmuebat si Jesus ed sicara: Daquel a 
maong a gaoa inpanengneng cod sicayo nanla- 
pud Amac, i dinan casi ed sicara so panbatoan 
yo ac ? 

33. Inmuebat iray Judios ed sicato, nan- 
cuan ira: Ag mi ca pabatoan lapud maong a 
gaoa, no ag lapud mabanday a salita ; tan lapud 
gaoaen ta cay Dios, bang nen too ca. 

34. Inmuebat si Jesus ed sicara: ^Ag casi 
nisulat ed gangan yo : Nancuan ac ; Dios 
cayo? 

35. No ingaran toy dios so saray asabiay 
salita nanlapud Dios, tan ag nalabss^nan so 
Sulat : 

36. i Aquin daan yo ed siac a pinasantos 
nen Ama, tan inbaqui to ed mundo : Mansalita 
cay mabanday; lapud cuan co: Anac. ac to 
Dios? 

37. No ag CO gaoaen so gagaoa nen Amac, 
ag qui manisia ed siac. 

38. Bang no gaoaen co ra balet, angano ag 
yo ac sisiaen, sisiaen yo ray gaoa, piano naca- 
batan yo tan naisia yo, ta say Ama oala ed 
siac, tan siac ed Ama. 

39. Tan labay ra la muet erelen ; bang balet 
pinmaoay ed saray lilima ra. 

40. Tan pinmaoil ed biec a saquey na Jor- 
dan, diad saman a calugaran a caoalaan n^n 
Juan nanbibiniag nen inmona, tan nanayam 
ditan. 

41. Tan daquel iray acarago ed sicato, tan 
cuan da: Si Juan a tua angapoy agaoa toy 
tanda; bang balet matua so amiu a inbaga nen 
Juan nipaacar ed saya. 

42. Tan daquel ira so acapanisia ed sicato 
diman. 



Comalabinsaquey a caoloan. 

A ALA nen saman asaquitan so saquey a toon 
^ nangaray Lazaro, na Betania, say baley 
nen Maria tao Marta ya agui ton bii» 

2. (Tan si Maria, ya asaquitari so agui to, 

sicato man bii ya anguipuyuc na Cataoan na 
unguento, tan apunas to ray sali to ed saray 
bueg to.) 

3. Inbaqui ra siiin ed sicato na saray aga- 
guin bii nen Lazaro, nancuan ira: Cataoan, 
nia, ta asaquitan so aroen mo. 

4. Tan nen arenguelan nen Jesus, cuan to : 
Sayan saquit ag sinmabi piano onpatey so too, 
no ag inguen lapud galang na Dios, piano 
nagalang comon so Anac na Dio& ed pana- 
muegley to. 

5. Tan inaro nen Jesus si Marta, tan say 
agui ton bii, tan si Lazaro. 

6. Nen arenguel to, sirin, ya asaquitan, a 
tilac nin duaran agueo ed saman a calugaraijt 
a caoalaan to. 

7. Insan, nen ayari atan, cuan to ed sai?ay 
binangatan to : Onla iti ed Judea la muet. 

8. Cuanday binangatan ed sicato : Babi^ ag 
ni abayac nen labay ra can pabatoan na saray 
Judios ; et onla ca muet diman ? 

9. Inmuebat si Jesus : i Ag casi labinduan 
boras na agueo ? Say manacaracar no agueo, 
ag ontaguid, lapud nanengneng toy lioapa na 
sayan mundo. 

10. Bang say manacaracar no labi, ontaguid^ 
ta lapud angapoy lioaoa ed sicato. 

11. Nen inbaga to nia, insan cuan to ed 
sicara: Naoguip so casalo tayo a ri Lazaro; 
bang onla ac a paaliing co ed caoguip to^ 

1 2. Cuan da nen saman na saray binangatan 
to : Cataoan, no naoguip, naabig la. 

13. Bang say ay cuan nen Jesus nipaacar ed 
patey to ; sicara balet isip da ta salitaen to ed 
painaoa na oguip. 

14. Nen satan cuan nen Jesus ed sicara diad 
mapatnag : Inatey la si Lazaro. 

15. Tan naliquetan ac lapud sicayo, ta audi 
ac ditan oari, piano manisia cayo. Onla iti 
balet ed sicato. 

16. Cuan nen satan si Tomas, ya ningaray 
Didimo, ed saray cabinangatan to ; Onla iti 
muet, piano niipatey iti muet ed sicato. 

17. Sinmabi, sirin, si Jesus, tan nalmo to ta 
apat lay agueo ya oala ed longonan. 

18. Tan Betania asinguer ed Jerusalem na 
labinliman estadios cuan. 

19. Tan daquel iray Judio ya linma ed 
caoalaan day Marta tan Maria, piano liglioaen 
da ra ta say patey na agui ran laqui. 

20. Nen satan si Marta, nen arenguel to ta 
onsasabi si Jesus, pinmaoay a onarap ed sicato : 
si Maria balet atilac ed abung. 

21. Tan cuan nen Marta ed Jesus: Ca- 
taoan, no com on oadia ca, ag inatey so 
aguic. 

22. Bang antac natan, ta say amin a picasian 
mod Dios, naitdan to ca. 

23. Cuan nen Jesus ed sicato: Onoli ed 
bilay so aguim. 

24. Cuan nen Marta, ed sicato: Antac ta 
onoli ed bilay diad quioli bilay no caonoran a 
agueo. 

25. Cuan nen Jesus ed sicato: Siac so quioli 
bilay tan bilay : say manisia ed siac, angano 
inatey la, onbilay. 

26. Tan say amin too ya mabilay, tan ma- 
nisia ed siac, ag ompatey laoas. i Sisiaen 
mo ia? 

27. Cuan to ed sicato : On, Cataoan, nanisia 
ac ta sica so Cristo, ya Anac na Dios, ya linma 
ca dia ed mundo. 

28. Tan nen inbaga to ya, inmanla, tan 
tinaoag to ed maamot so agui ton Maria, 
nancuan: Oadiay Managbangat tan taoaguen 
to ca. 

29. Sicato, carenguel to ia, inraalaguey a 
tampol, tan linma ed caoalaan to. 

30. (Ta ag ni acasabi si Jesus ed baley, bang 
oadman ni ed saman a calugaran ya inpacal- 
moan nen Marta ed sicato.) 

31. Nen satan saray Judio ya iniba dad 
abung, tan liglioaen da, nen anengneng da ta 
inmalaguey a tampol si Maria, tan pinmaoay, 
tinomboc dan nancuan; Onla ed longonan a 
mananguis ditan. 

32. Bang si Maria, nen sinmabi ed caoalaay- 
Jesus, canengneng to, nantalimocor ed saray 
sail to, nancuan : Cataoan, no comon oadia ca, 
ag inatey so aguic. 

S8. Si Jesus nen saraan, nen anengneng toy 
laananguis, tan saray Judio ya aquila ed sicato, 
mananguis ira muet, naningal ed loob to tan 
naermuenan. 

84. Tan cnan to : i Iner so inpanguian yo 
ed sicato ? Cuan da ed sicato ; Gala tan neng- 
neng mo. 

35. Tan inmaquis si Jesus. 

36. Cuan da nen saman na saray Judio; 
Nengneng yoy caonungay panangaro to ed 
sicato. 

37. Tan cuan day arum ed sicara : i Ag 
macagaoa ia, ya acadilat na saray mata na 
bulag, ya ag inatey comon ? 

38. Tan si Jesus, naningal la muet ed loob 
to, sinmabi ed longonan : a saquey a longuib 
ya sinacoban na bato. 

39. Cuan nan Jesus : Ecal yoy bato. Si 
Marta, ya agui na inatey, cuan to ed sica- 
to: Cataoan, ambanguet la, ta apat agueo 
to la. 

40. Cuan nen Jesus ed sicato : i Ag co inba- 
ga ed sica, ta no manisia ca comon, nanengn^ng 
moy galang na Dios ? 

41. Nen satan inacal day bato ed inpan- 
guinay inatey, tan si Jesus, tinmandag ed 
catagueyan, cuan to: A ma, misalamat ac ed 
^ca, ta arenguelan mo ac. 

42. Ta antac ta narenguel mo ac laoas : 
bang incuan co ia lapud cai.baan ya oalan 

manlibuer, piano sisiaen da ta sica so angui- 
baqui ed siac. 

43. Tan nen inbaga to raya, incasil toy voces 
to Tiancuan : Lazaro, onpaoay ca. 

44. Tan pinmaoay so inatey oari, a nasin- 
gueray lilima tan saray sali to na saray panali ; 
tan apongosay lupa to na saquey a panio. Cuan 
nen Jesus ed sicara : Ocbar yo, tan paolian yoy 
onla. 

45. Nen satan daquel day Judio ya dinmago 
ira ed caoala nen Maria, tan anengneng da so 
agaoa nen Jesus, acapanisia ira ed sicato. 

46. Bang saray arum da linma ra ed saray 
Fariseo, tan tinungtung da ed sicara so agaoa 
nen Jesus. 

47. Nen satan saray manonan sacerdotes tan 
samy Fariseo, inpatipon day casingbat da : tan 
cuan da : i Antoy gaoaen tayo ? ta say an tod 
daquel so gaoaen toy tanda. 

48. No tainan tin ontan, macapanisia ed 
sicato so amin too, tan onla ra diay Romano, 
tan bagbaguen day simbaan tan nasion tayo. 

49. Tan si Caifas, saquey ed sicara, ya msi- 
nonan Pontifise ed saman a taon, cuan to ed 
sicara : Angapoy cabat yo ; 

50. Tan ag yo isipuen, ta oncana ed sicatayo 
ta inatey so saquey a too lapud abig na baley, 
tan ag naandi so amin a nasion. 

51. Saya balet ag to inbaga nanlapud sicaton 
dili : no ag inguen, ta sicatoy manonan Pontifise 

^d saman a taon, pinofreta to, ta si Jesus 
ompatey comon lapud abig na nasion : 

52. Tan andi labat lapud abig na saman a 
nasion ; no ag inguen piano paitipon to muet 
a pasaquey to ray anac na Dios ya oalaran 
ftbuybuyac. 

53. Canianti nanlapud saman a agueo aqui- 
singbat ira, piano patien da. 

54. Campuega ag la nanacaracar si Jesus 
diad mapatnag ed puegley day Judio : bang 
balet inmanla ditan ed cadalinan ya abay na 
calaoacan, diad saquey a ciudad ya ngaray 
Efraim; tan nanayam ditan a pati saray bi- 
nangatan to. 

55. Tan asinguer lay Pascua day Judio: 
tan linmara ed Jerusalem so daquel a too na 
saman a ciudad nen ag ni Pascua, piano 
uasimpitan ira, 

56. Tan anapuen day Jesus, tan nagsisalita 
iray saquey tan saquey diad simbaan; ^Antoy 
isip yo, ta ag onla dia ed piesta ? 

57. Tan initer day gangan na saray Ponti- 
fise tan Fariseo, ta no oala comon so micabat 
na caoalaan to, ipacabat to, piano naerel da 
comon. 

Comalabinduan caoloan. 

rrAN si Jesus, anem agueon acaona ed Pas- 
-^ cua, sinmabi ed Betania, diad caoalay 

Lazaro ya inmolin binmilay ed saray inate- 
yan. 

2. Tan agaoa ra ed sicato diman so saquey 
a bansal no labi; tan nansisirbi si Maria, tan 
si Lazaro so saquey nanyuryurung ed lamesaan 
a pati sicato. 

3. Nen satan inala nen Maria so saquey a 
libra na unguento na nardos cuan, ya balbaleg 
so bili to, tan pinoyocan to ray sali nen Jesus, 
tan apunas to ray sali to ed saray bueg ton 
dili; tan apanoy abung na balinguit na un- 
guento. 

4. Tan cuan na saquey ed saray binangatan 
to; a salanti, si Judas Iscariote, anac nen 
Simon, ya sicato so manentrega ed Jesus : 

5. I Aquin casi ag nilaco ian unguento na 
talon lasus a denario, tan aitdan ed saray 
duruca ? 

6. Say a so cuan to balet, alioan ta papagaan 
to ray duruca, no ag inguen ta mataqueo, tan 
oala toy bolsaan tan sancaoito so inian ed 
sicato. 

7. Nen satan cuan nen Jesus : Paolian mo : 
ta inatol to ia ed agueo na panguiponpo- 
nan co. 

8. Ta saray duruca laoas ira ed sicayo, siac 
balet audi laoas oala ac ed sicayo. 

9. Tan daquel a too na saray Judio acabat 
da ta oalad man si Jesus, tan linmara ed caoa^ 
laan to, andi labat lapud sicato, np ag inguen 

piano nanengneng day Lazaro, ya pinaoli tod 
bilay nanlupud inateyan. 

10. Tan siningbat da na saray manonan 
sacerdotes so patien da muet si Lazaro : 

11. Ta daquel na saray Judios onla ra ed 
sicato tan manisia ira ed Jesus lapud sicato. 

12. Sanen agueon saqney daquel a catooan 
ya sinmabi ira ed piesta, nen arenguel da ta 
onsabi si Jesus ed Jerusalem : 

13. Inala ray sasanga na palma cnarij tan 
pinmaoay iran nanresibi ed sicato, tan naningal 
ira : Hosanna, mabendito so onla dia ed ngaian 
na Gataoan, say Ari nen Israel. 

14. Tan nalmo nen Jesus so saquey a muelng 
a ayep a asno cttan, tan sinmapat ed sicato, 
onung na sinulatan ; 

16. Ag ca antacot, Anac a bii na Sion; nia 
lay arim onla dian onsasapat ed saquey poUino 
na asna. 

16. Saraya ag da atalosan na saray binan- 
gatan to nen inmona: bang balet nen pina- 
gloriaan si Jesus, anonotan da nen saman ta 
nisulatan iraya ya agaoa ra ed sicato. 

17. Tan earay totoo, ya oala ed sicato nen 
tinaoag toy Lazaro ed longonan tan pinaoli 
tod bilay nanlapud saray inatey, pinatua 
ra ia. 

18. Lapud saya muet saray totoo linmaran 
nanresibi ed sicato; ta arenguel da ta agaoa 
to ian taada. 

19. Bang saray Fariseo nagsicuan ira : 
i Nengneng yo ta angapoy naala yo ? nia ta say 
lapag a mundo ontomboc ed sicato. 

20. Tan oalarad man so pigaran Griego 
diad saray sinmabin nanguigalang pueles na 
piesta. 

21. Saray a, sirin, sinminguer ira ed Felipe, 
ya toon na Betsaida na Galilea, tan aquicasi 
ira ed sicato, nancuan ira : Cataoan, labay mi 
comon nengnenguen si Jesus. 

22. Dinmago si Felipe, tan inbaga to ed 
Andres; si Andres nen saman tan si Felipe 
inbaga ra ed Jesus. 

23. Tan inmuebat si Jesus ed sicara, nan- 
cuan : Onsabi Ian onsabi so boras no pagloriaan 
so Anac na too. 

24. Tua Ian tua cuan co ed sicayo, ta no ag 
naplag ed dalin so ilic na trigo, tan inatey, 
natilac a bocor to; bang no inatey comon, 
daquel so patobo toy bonga. 

25. Say mangaro na bilay to, nabalang to ; 
tan say mangola na bilay to ed say an mundo, 
niatol to diad bilay audi angaan. 

26. No oalay mansirbi ed siac, tomboquen 
to ac; tan diad caoalaan co, diraan muet 
so caoalaay managsirbi ed siac. No oalay 
mansirbi comon ed siac, naigalang nen 
Amac, 

27. Naermuen natan so camareruac : i Tan 
antoy ibagac I Ama, nilaban mo ac ed sayan 

horas : bang balet sicatoyay inpansabian co 
ed sayan horas. 

28. Ama, paigalang moy ngaran mo. Nen 
satan sinmabi so voces a nanlapud taoen : 
Tan pinagalang co, tan paigalang co la 
muet. 

29. Tan saray totoo ya oalaran macaarap, 
tan arenguel da, cuan da ta saquey a carol; 
saray arum cuan da : Saquey a angel nansalita 
ed sicato. 

30. Inmuebat si Jesus, tan cuan to : Ag 
sinmabi ian voces lapud siac, no ag lapud 
sicayo. 

31. Natan so pangocom na sayan mundo : 
natan paalis ed paoay so macaoley ed sayan 
mundo. 

32. Tan, no nipalaguey ac ed tapueo na dalin, 
payacar cod siac so amin a too. 

33. Tan saya so cuan ton anguipicabat na 
caonungay patey a nitepuel to. 

34. Inmuebat iray catooan: arenguelan mi 
ed gangan : ta si Cristo manbilay laoas : ? Pan- 
on casi cuan mo : Oncana ta say Anac na too 
nipalaguey ? ^0 pay an casi Anac na too ? 

35. Cuan nen Jesus nen satan ed sicara: 
Daiset nin agueo oala ed sicayo so sileo ; ma- 
nacar cayo legan yon oalay sileo, piano ag qui 
nasabian day cabilungtan : ta say onacar ed 
cabilungtan, ag to antay laen to. 

36. Legan yon oalay sileo, manisia qui ed 

sileo, piano anac cayo na sileo. Sarayay sina- 
lita nen Jesus, tan inmania, tan inmaamot ed 
sicara. 

37. Bang balet angano daquel so agaoa 
toy tanda ed arap da, ag ira manisia ed 
sicato: 

38. Piano nasungpal so salita ya inbagay 
profetan Isaias : Cataoan, ^opay nanisia na 
salita mi? Tan eopay nipacabatay taclay na 
Cataoan ? 

39. Canian ag ira macapanisia, ta aminsan 
ni cuan nen Isaias : 

40. Pinabulag to ray mata ra, tan pinaoet 
to ray caposoan da ; piano ag ira macaneng- 
neng ed saray mata, tan macatalos ira ed 
caposoan, tan manpataoli ira, tan paabig co 
ra. 

41. Sarayay sinalita nen Isaias, nen aneng- 
neng toy galang to, tan aquisalitay nipaacar ed 
sicato. 

42. Siansia angano diad saray macaoley 
daquel iray nanisisia ed sicato; bang balet 
lapud saray Fariseo ag ira nanpatua, piano ag 
ira napaalisan ed sinagoga. 

43. Lapud inaro ran baleg so galang ya 
manlwpvd saray totoo, nen say galang ya man- 
lapud Dios. 

44. Bang si Jesus naningal, tan cuan to : Say 
manisia ed siac, alioan siac so sisiaen to, no ag 
say anguibaqui ed siac. 

45. Tan say macanengneng ed siac, naneng- 
neng to so anguibaqui ed siac. 

46. Siac, ya sileo, linma ac dia ed mundo, 
piano say amin too ya manisia ed siac, ag ma- 
nayam ed cabilungtan. 

47. Tan say macarenguel na saray salita tan 
ag to ra onoren, ag ac so manocom ed sicato ; 
ta ag ac linma dian manocom na mundo, no ag 
manguilaban na mundo. 

48. Say manpaalis ed siac, tan ag mangaco 
na saray salitac, oalay so manocom ed sicato : 
say salita ya sinalitac, sicatoy manocom ed 
sicato diad caonoran a agueo. 

49. Ta ag ac nansalitan nanlapud siac a dili : 
bang say Ama ya anguibaqui ed siac, sicatoy 
anguigangan ed siac na buetang con ibaga, tan 
buetang con salitaen. 

60. Tan antac ta say gangan to so bilay 
andi angaan ; canianti say salitaen co, onung 
na inbaga nen Ama ed siac, ontan salitaen 

CO. 

Comalabintalon caoloan. 

\TEN ag ni agaoa so piesta na Pascua, si 
Jesus ya anta to ta sinmabi lay horas na 
calabas to ed Ama manlapud mundo nia, 
onung na inaro to ray quien to, ya oalara ed 
mundo, ontan muet inaro to ra angad cao- 
noran. 

2. Tan nen ayari lay pangan da nen labi, 
bang nen inian lay diablo ed poso nen Judas, 
anac nen Simon Iscariote, ya ientregaan to 
comon, 

3. Lapud cabat nen Jesus ta initer nen 
Ama so amin ed saray lilima to, tan ta pin- 
maoay nanlapud sicato, tan diad sicato so 
laen to, 

4. Inmalaguey ed pangan, tan inecal toy 
caoes to, tan inala toy saquey a tobatas, ya 
alibuer to ed laman to. 

5. Insan inibung toy danum ed saquey a 
batia, tan gapo ton punasan so saray sali day 
binangatan, tan panisan na tobatas ya alibue- 
ran ed laman to. 

6. Tan sinmabi ed Simon Pedro ; tan cuan 
nen Pedro ed sicato : Cataoan, i sicay manpue- 
sac na saray salic ? 

7. Inmuebat si Jesus, tan cuan to ed sicato : 
Say gaoaen co, ag mo natalosan natan; bang 
natalosan mo naani. 

8. Cuan nen Pedro ed sicato : Ag ca man- 
puesac na saray salic laoas. Inmuebat si Jesus 
ed sicato : No ag ta ca napuesac, angapoy 
pibiang mo ed siac. 

9. Cuan nen Simon Pedro ed sicato : Cata- 
oan, audi labat so saray salic, no ag inguen 
saray lima, tan olo. 

10. Cuan nen Jesus ed sicato: Say inaraue- 
sau la, ag to caoculang no ag napuesac so saray 

gali to, ta masimpit so amin to. Tan asimpitan 
cjayo, angano andi amin ed sieayo. 

11. Lapud anta toy opay manguientrega 
ed sicato : canianti cuan to : Ag quin amin 
asimpitan. 

12. Tan nen ayari to Ian apuesac so saray 
sali da, tan inala toy caoes to, nanyurung la 
muet ed lamesaan, tan cuan to ed sicara : 
I Anta yb so agaoac ed sieayo ? 

13. Ngaran yo ac Managbangat tan Ca- 
taoan; tan maong so cuan yo, ta sicatoy 
tua: 

14. No siac, sirin, ya Cataoan tan Manag- 
bangat, nanpuesac ac na saray sali yo ; sieayo 
muet buetang yo napuesac cayo saquey tan 
saquey. 

15. Tan agaoac so pialig yo, piano onung 
na agaoac ed sieayo, ontan muet gaoaen yo 
comon. 

16. Tua Ian tua cuan co ed sieayo : Say 
aripuen alioan balbaleg nen say Cataoan to, 
tan say abaquian nen say anguibaqui ed 
sicato. 

17. No anta yo raya, mapalar cayo no na- 
sungpal yo ra. 

18. Ag CO nasalita ed sicayon amin: antac 
so saray apilian co : bang balet piano na- 
sungpal so Sulat : Say mican ed siac na 
tinapay, inpalaguey ton onsungpad siac so 
sacong to: 

19. Cuan co ed sicayo manlapud natan, 
nen ag ni agaoa, piano manisia quid siac, no 
nagaoa. 

20. Tua Ian tua cuan co ed sicayo, ta say 
mangaco na toon ibaquian co, siac so acoen 
to ; tan say mangaco ed siac, acoen toy angui- 
baqni ed siac. 

21. Nen inbaga to laya nen Jesus, apagalao 
so camai'erua to, tan cuan to : Tua Ian tua 
cuan CO ed sicayo, ta saquey ed sicayo mamaen- 
trega ed siac. 

22. Nen satan saray binangatan nilingayan 
da ray saquey tan saquey, nanduarua ira no 
siopay salitaen to. 

23. Tan saquey ed saray binangatan to, ya 
inararo nen Jesus, oalan nandocdocol ed pagueo 
nen Jesus. 

24. Saya, sirin, tinanda nen Simon Pedro, 
piano tepueten toy opay iman a salitaen to. 

25. Tan iparocol toy olo to ed pagueo nen 
Jesus, tan cuan to: Cataoan ^opa casi? 

26. Inmuebat si Jesus: Saman ya itdan 
coy abasan tinapay : tan nen abasa toy tina- 
pay, initer to ed Judas Iscariote, anac nen 
Simon; 

27. Tan nen quinan to, insan linmoob ed 
sicato si Satanas. Nen saten cuan nen Jesus 
ed sicato: Say gaoaen mo, magano can man- 
gaoa. 

28. Bang angapo ed saray nanyuryurung 

ed lamesaan atalosan to no aquin casi inbaga 
to nia. 

29. Ta inisip day arum, lapud si Judas so 
macanaoit na bolsaan, ta cuan nen Jesus ed 
sicato : Isaliom so caoculang tayo ed piesta ; o 
ta iter toy quien ed saray duruca, 

30. Nen ayari to Ian quinan so tinapay, insan 
pinmaoay, tan labi la. 

31. Bang nen, sirin, pinmaoay, cuan nen 
Jesus: Natan nagalang so Anac na too, tan 
nagalang so Dios ed sicato. 

32. No nagalang so Dios ed sicato, say Dios 
muet paigalang to ed incasicaton dili ; tan pai- 
galang ton tampol. 

33. Anaco, daiset ni so oala ac ed sicayo. 
Anapuen yo ac: bang balet, onung na inba- 
gac ed saray Judio : Diad laen co, ag yo na- 
yarian laen: ontan muet cuan co ed sicayo 
natan. 

34. Saquey a balon gangan iter co ed sicayo: 
Ta naaro cayoy saquey tan saquey : onung na 
inaroc ed sicayo, ontan muet naaro cayoy saquey 
tan saquey. 

35. No oalay aro yon saquey tan saquey, 
nabirbir dan amin ta sicayoy binangatan co. 

36. Cuan nen Simon Pedro ed sicato : Ca- 
taoan, i iner so laen mo ? Inmuebat si Jesus ed 
sicato : Ag mo ac nayarian tomboquen natan 
diad laen co ; bang tomboquen mo ac naani. 

57- Cuan nen Pedro ed &icato ; Cataoai^, 

? aquin ag ta ca nayarian tomboquen natan ? 
Iter coy bilay co lapud sica. 

38. Inmuebat si Jesus ed sicato : i Iter moy 
bilay mo lapud siac ? Tua Ian tua' cuan co ed 
sica, ta ag mangantay bulang, no ag mo ac ni 
pandien na manitlo. 



Comalabinapat a caoloan. 

AG naermuenan comon so poso yo : manisia 
qui ed Dios, manisia qui muet ed siac. 

2. Diad abung nen Amac oalaray daquel a 
panayaman : no alioan ontan, inbagac a tua ed 
sicayo : onla ac sirin mantaria na calugaran ed 
sicayo. 

3. Tan no onla ac la, tan natarian coy calu- 
garan ed sicayo, ompaoil ac la muet, tan naoit 
ta cayo ed siac a dili ; piano diad caoalaan co, 
diman muet so caoalan yo. 

4. Tan anta yo so laen co ; tan anta yo muet 
so dalan. 

5. Cuan nen Tomas ed sicato : Cataoan, ag 
mi anta no iner so laen mo : i panon sirin na- 
cabatan mi dalan ? 

6. Tan cuan nen Jesus ed sicato: Siac so 
dalan, tan catuaan, tan bilay : angapoy maca- 
sabi ed Ama, no ag diad panamuegley co. 

7. No cabat yo ac conaon, cabat yo mviet so 

A mac; tan cabat yo manlapud natan, tan 
anengneng yo. 

8. Cuan nen Felipe ed sicato : Cataoan, ipa- 
nengneng mo ed sicami so Ama, tan sarag la ed 
sicami. 

9. Cuan nen Jesus ed sicato : i Abayag lay 
agueo oala ac ed sicayo, tan ag mo ac ni cabat, 
Felipe ? Say acanengneng ed siac, anengneng 
toy Ama. i Panon, sirin, cuan mo : Ipaneng- 
neng moy Ama ed sicami ? 

10. ^ Ag mo lagui sisiaen ta oala ac ed Ama, 
tan say Ama ed siac ? Saray salita ya salitaen 
cod sicayo, ag co ra salitaen a manlapud siac a 
dili ; bang say Ama ya oala ed siac, sicatoy 
macasungpal na saray gaoa. 

11. Sisiaen yo ac comon ta oala ac ed Ama, 
tan say Ama ed siac ; no alioan ontan sisiaen 
yo ac lapud saray dilin gaoa. 

12. Tua Ian tua cuan co ed sicayo, ta say 
manisia ed siac, gaoaen to ra muet so gaoa ya 
gaoaen co, tan balbaleg nen sicara so gaoaen 
to : ta onla ac ed Ama : 

13. Tan say amin a ipicasi yo ed Ama ed 
ngaran co, sayay gaoen co : piano nagalang so 
Ama diad Anac. 

14. No oalay ipicasi yo diad ngaran co, sicatoy 
gaoaen co. 

15. No aroen yo ac, onor yo ray gangan 

CO. 

16. Tan picasian coy Ama, tan iter to ed 

sicayo so saquey a Managliglioa, piano manayam 
ed sicayo laoas : 

17. Say Espiritu na Catuaan, ya ag na?ico na 
mundo, ta ag to nanengneng, tan ag to nacaha- 
tan : bang sicayo cabat yo : ta manayam ed 
sicayo, tan oalan oala ed sicayo. 

18. Ag ta cayon tainan a olila: ompaoil ac 
ed sicayo. 

19. Daraiset ni, tan ag to ac la naneng- 
neng na mundo ; bang nanengneng yo ac 
balet ; ta lapud mabilay ac, tan onbilay qui la 
muet. 

20. No saman a agueo nacabatan yo ta oala 
ac ed Amac, tan sicayo ed siac, tan siac ed 
sicayo. 

21. Say oala to ray gangan co, tan naonor 
to ra, sicato so mangaro ed siac ; tan say man- 
garo ed siac, naaro muet nen Amac, tan aroen 
CO muet, tan onpanengneng ac ed sicato. 

22. Cuan ed sicato neu Judas, alioan si 
Iscariote : Cataoan, i aquin casi onpajiengneng 
ca ed sicami, tan andi ed mundo ? 

23. Inmuebat si Jesus, tan cuan to ed sicato: 
Say mangaro ed siac, naonor toy salitac; tan 
naaro nen Amac, tan onsabi cami ed sicato, tan 
miayam cami ed sicato. 

24. Say ag mangaro ed siac, ag to naonor 
so saray salitac ; tan say salita ya arenguel yo, 
ag CO. quien, no ag quien nen Ama ya angwi- 
baqui ed siac. 

25. Saraya sinalitac ed sicayo, nen oala ac ed 
sicayo. 

26. Bang say Managliglioa, salanti say Es- 
piritu Santo, ya ibaquian nen Am a ed ngaran 
CO, sicatoy manbangat ed sicayo na ganagana, 
tan manpanonot ed sicayo na ganaganay inba- 
gac ed sicayo. 

27. Itilac CO ed sicayo so careenan co, say 
careenan coy iter co ed sicayo; alioan singa 
iter na mundo, iter co ed sicayo ; ag naermue- 
nan so poso yo, tan ag antacot. 

28. Arenguel yo so inbagac ed sicayo : 
Onla ac tan onpaoil ac ed sicayo. No comon 
aroen yo ac, onliquet quin tua lapud inbagac 
ta onla ac ed Ama ; ta say Ama balbaleg nen 
siac. 

29. Tan natan inbagac ed sicayo nen ag ni 
agaoa, piano no nagaoa, sisiaen yo. 

30. Ag ac la mansalita na daquel ed sicayo : 
lapud onsabi Ian onsabi so manoley ed mundo 
nia, ya angapoy oala to ed siac. 

31. Bang balet piano nacabatay mundo ta 
aroen coy Ama, tan gaoaen coy onung na in 
gangan nen Ama ed siac. Laguey qui, tan 
onalis iti dia. 

Comalabinliman caoloan. 

OIAC so matuan ubasan; tan say Ama so 
^ tumatalon. 

2. Say amin a sanga ya ag macabonga ed 
siac, popoen to : tan say amia a macabonga, 
panisan to, piano macabonga nin daquel. 

3. Sicayo Ian apanisan, ed panamuegley na 
salita ya sinalitac ed sicayo. 

4. Manayam quid siac, tan manayam ac 
comon ed sicayo. Onung na say sangay uba- 
san ag macabonga manlapud sicaton dili, no 
ag nitequep ed ubasan, ontan qui muet no ag 
qui nitequep ed siac. 

5. Siac so ubasan, sicayo so sangasanga ; 
say manayam ed siac, tan siac diad sicato, 
saya macabonga na daquel : (ta angapoy 
nayari yon gaoaen no ag diad panamuegley 

CO.) 

6. Say ag manayam ed siac, paalis ed paoay 
singa maogues a sangay ubasan, tan namaga; 
tan alaen da ra, tan ibantac da ed apuy tan 
naolam ira. 

7. No manayam quid siac, tan saray salitac 
diad sicayo, say ganaganay calictan yo, ipicasi 
yo, tan nagaoa ed sicayo. 

8. Diad saya nagalang so Amac, lapud lanti 
macabonga qui na daquel, tan ontan binangatan 
ta cayo comon. 

9. Onung na inaro ac nen Ama, ontan 
muet inaro ta cayo : mansiansian qui ed pa* 
nangaroc. 

10. No comon naonor yo ray gangan co> 
onsiansian qui ed panangaroc : onung na siac 

ihuet aohor co ray gangan nen Amac, taa 
mansiansian ac ed paaangaro to. 

11. Sinalitac ed sicayoy iraya, piano oala 
ed sieayo so liquet co tan nayaryari so liquet 

yo. 

12. Saya so gangan co: Ta naaro cayo 
saquey tan saquey, onung na inaro ta cayo. 

13. Angapoy balbaleg a aro nen saya, ta 
salarvti oalay manguiter na bilay to lapud saray 
caaro to. 

' 14. Sieayo so caaroc, no naonor yo ray 
gangan co ed sieayo. 

15. Ag ta cayo la ngaray aripuen ; ta say 
aripuen ag to anta so gaoaen na Cataoan to : 
bang inngaran ta cayon caaro, ta lapud in- 
pacabat co ed sieayo so amin ya arenguelan co 
ed Amac. 

16. Alioan sieayo so amili ed siac, no ag 
inguen siac so amili ed sieayo : tan ingaton 
ta cayo piano onla qui tan macabonga; tan 
onsiansian so bonga yo: piano ganaganay 
ipicasi yo ed Ama diad ngaran co, iter to ed 
sieayo. 

17. Saya so igangan co ed sieayo: Ta naaro 
cayo saquey tan saquey. 

18. No nagola cayo na mundo, anta yo ta 
agpla to ac inmona nen sicdyo. 

19. No quien yo comon na mundo, aroen 
comon na mundo so quien to : bang lapud ag 
yQ quien na mundo, no ag inguen ta pinili ta 

cayo naalapud muado, carapuega nagola cayo 
na mundo. 

20. Nonot yoy salitac a inbagac ed sicayo : 
Ag balbaleg so aripuen nen say cataoan to. 
No sinungpa da ac, sungpaen da cayo muet 
no inonor day salitac, onoren da muet so 
quien yo. 

21. Bang gaoaen da ed sicayo so sarayan 
a min lapud say ngaran co : ta ag da cabat so 
anguibaqui ed siac. 

22. No comon ag ac linma dia, tan acasalita 
ed sicara, angapoy casalanan da; natan balet 
angapoy baraan na casalanan da. 

23. Say mangola ed siac, golaen to rauet so 
Amac, 

24. No ag CO asungpal ed puegley ra so 
saray gaoa, ya angapoy acasungpal na ontan, 
angapoy casalanan da ; natan balet, aneng- 
neng da ra, tan siansia gulaen da ac tan say 
Ama. 

25. Bang nagaoa ia piano nasungpal so 
salita ya nisulatan ed Gangan da : Ta salanti 
agola da ac diad andi catonungan da. 

26. Bang balet no onsabi comon so Ma^> 
nagliglioa, ya ibaquic ed sicayo manlapudi 
Ama, say Espiritu na Catuaan, ya sicatoy 
manlapud Ama, sicatoy macatasi ed siac. 

27. Tan macatasi qui muet, ta lapud aquiiba 
quid siac angad inmona. 

Comalabinanem a caoloan. 

O ARAYAY cuan co ed sicayo piano ag qui 
^ macapancasalanan. 

2. Paalisan da cayo ed saray sinagoga : tan 
onsabi nin horas, no say buengatlan mamatey 
ed sicayo, isipuen to ta igalang toy Dios ed 
satan. 

3. Tan sarayay gaoaen da, ta ag da cabat si 
Ama tan siac. 

4. Bang inbagac ia ed sicayo, piano no onsabi 
anan a horas, nonoten yo ta inbagac la ed 
sicayo ; saya balet ag co inbaga ed sicayo nen 
inmona, lapud oala ac ed sicayo. 

6. Bang balet onla ac natan ed anguibaqiii 
ed siac, tan angapo ed sicayoy mantepuet ed 
siac ; i iner so laen mo ? 

6. No ag inguen ta sinalitac ed sicayo so 
saraya, napno so poso yo na caermuenan. 

7. Bang balet cuan co ed sicayo so tua : 
Ta maong ed sicayo no onla ac ; ta no ag ac. 
onla, ag onsabi comon ed sicayo so Mana- 
gliglioa; no onla ac balet, panbaquian co ed 
sicayo, 

8. Tan no onsabi, balaoen toy mundo na 
easalanan, na catonungan, tan pangocom: 

9. Na easalanan a tua, lapud ag ira manisia 
ed siac : 



S. JUAN XVI. 81 

10. Na catonungan, lapud onla ac ed Ama, 
tan ag qui la ac nanengneng. 

11. Tan na pangocom, ta lapud naocom la so 
manoley ed sayan mundo. 

12. Oala ra nin daquel a ibagac ed sicayo, 
bang ag yo ra nitepuel natan. 

13. Bang balet no onsabi man Espiritu na 
Catuaan, sicatoy manpuetec ed sicayo ed amin 
a catuaan ; ta ag mansalitan manlapud sicaton 
dili, no ag inguen salitaen toy amin a naren- 
guel to comon, tan ipacabat to ed sicayo so 
saray ousasabi. 

14. Sicatoy manpaigalang ed siac, ta alaen 
to so quien co, tan ipacabat to ed sicayo. 

15. Say amin ya oala nen Ama, quien co; 
canianti incuan co ed sicayo, ta alaen to so 
quien co, tan ipacabat to ed sicayo. 

16. Daraiset ni, tan ag yo ac la nanengneng : 
tan daraiset ni muet, tan nanengneng yo ac : 
ta onla ac ed Ama. 

17. Nen satan nansicuan iray arum day 
binangatan to saquey ed saquey : i Antoy 
cabalicsan iay cuanto ed sicatayo : Daraiset ni 
tan ag yo ag nanengneng ; tan daraiset nin la 
muet tan nanengneng yo ac : tan, lapud onla ac 
0d Ama ? 

18. Cuan da sirin: ^ Antoy ay cuanto: Da- 
raiset ni ? Ag ti natalosan so salitaen to. 

19. Tan acabat nen Jesus ta labay ra comon 
mantepuet ed sicato, tan cuanto ed sicara: 

F 

i Mansitepuet quin saquey ed saquey na sayay 
cuan CO, daraiset ni, tan ag yo ac nanengneng, 
tan la muet daraiset ni tan nanengneng 
yo ac? 

20. Tua Ian tua cuan co ed sicayo ta 
onnanguis cayo tan oningal, tan onliquet so 
mundo ; bang balet angano naermuenan qui 
natan, naoman ed gayaga so caermuenan yo. 

21. No mananac so bii, oalay saquit to, ta 
sinmabi lay horas to; bang nen nananac lay 
ugao a laqui, ag to la nonotan so cairapan, ta 
lapud liquet ed quianac na saquey a too ed 
mundo. 

22. Ontan qui muet maermuen qui natan 
a tua : bang balet nanengneng ta cayo la muet, 
tan onliquet so peso yo, tan angapoy macaecal 
ed sicayo so liquet yo. 

23. Tan diad saman a agueo angapoy itepuet 
yo ed siac. Tua Ian tua cuan co ed sicayo ta 
ganagana ya ipicasi yo ed Ama ed panamuegley 
na ngaran co, iter to ed sicayo. 

24. Angad natan angapoy inpicasi yo ed 
panamuegley na ngaran co ; picasi yo tan naaco 
yo, piano liayaryari so liquet yo. 

25. Sinalitac iraya ed sicayo diad caalim- 
baoaan; bang onsabi lay horas no ag ta qui 
]a salitaen comon ed caalimbaoaan, no asr 
inguen ipacabat coy Amac ed sicayo diad 
mapatnag. 

26. No saman a agueo micasi cayo ed pa- 

namuegley na ngaran co; tan ag co cuan ed 
sicayo, ta picasian coy A ma ta sicayo ; 

27. Lapud say Amay mangaro ed sicayo, ta 
inaro yo ac muet, tan sinisia yo ta pinmaoay 
ac ed Dios. 

28. Pinmaoay ac ed Ama, tan linma ac dia 
ed mundo: tainan co la muet so mundo tan 
onla ac ed Ama. 

29. Cuan day binangatan ed sicato : Nia, ta 
mansalita ca natan a mapatnag, tan angapoy 
caalimbaoa so cuanen mo. 

30. Natalosan mi natan ta cabat moy amin, 
tan ag mo caoculang ta oalay mantepuet ed 
sica; lapud saya manisia cami tan pinmaoay 
ca ed Dios. 

31. Inmuebat si Jesus ed sicara : i manisia 
qui natan ? 

32. Nia lay onsabi so horas, tan sinmabi la, 
no naibuyac quin amin sinansaquey ed saray 
quien to, tan tainan yo ac a bocor : bang andi 
ac a bocor, ta oala ed siac so Ama. 

33. Sarayay sinalitac ed sicayo, piano oala yoy 
careenan ed siac : diad mundo oalay cairapan 
yo ; bang balet manilalo cayo, ta nanalo ac na 
mundo. 

Comalabinpiton caoloan. 

O ARAYAY sinalita nen Jesus, tan tinmandag 
'^ ed taoen, tan cuan to; Ama, onsabi lay 



84 S. JUAN XVII. 

horas: paigalang moy Anac mo, piano paiga- 
lang ca muet na Anac mo : 

2. Onung na inifcer mo ed sicato so pacao- 
ley ed amin a laman; piano itdan toy bilay 
andi angaan ed amin toon initer mod sicato. 

3. Saya balet so bilay andi angaan : Ta cabat 
da can bocor so Dios a matua, tan si Jesu 
Oris to, ya inbaquian mo. 

4. Inpaigalang ta ca ed dalin : asungpal coy 
gaoa ya initer mo ed siac. 

5. Natan sirin, Ama, paigalang mo ac diad 
incasican dili ed saman a galang, ya quien co 
nen oala ac ed sica, nen ag ni apalsay mundo. 

6. Inpacabat coy ngaran mo ed saray totoon 
initer rao ed siac na sayan mundo: quien mo 
ra, tan initdan mo ra ed siac, tan inonor day 
salitam. 

7. Natan cabat da ta quien mo so ganaganay 
initer mo ed siac. 

8. Ta initer co ed sicara so saray salita ya 
initer mo ed siac; tan inaco la ra, tan acabat 
dan tua ta pinmaoay ac ed sica, tan sinisia rata 
sicay anguibaqui ed siac. 

9. Picasian co ra ; ag co picasian so mundo, 
no ag inguen saray initer mo ed siac, ta quien 
mo ra lanti, 

10. Tan saray amin a quien co, quien mo 
muet, tan saray quien mo, quien co ra muet; 
tan ingalang ac ed panamuegley ra. 

11. Tan ag ac la o^^diii ed mwdo; saraya 

balet oala ra ni ed mundo, tan siac onla ac ed 
sica. Aman masantos, bantayan mo ra lapud 
say ngaran mo so saray initer mo ed siac, 
piano sacsaquey iran quien, singa sicatayo 
muet. 

12. Bang nen oala ac ed sicara, siac so 
amantay ed sicara diad ngaran mo ; saray initer 
mo ed siac, binantayan co ra, tan angapoy 
abalang ed sicara, no ag samay anac na caan- 
dian, piano nasungpal comon so Sulat. 

13. Bang natan onsabi ac ed sica : tan sa- 
litaen co ia diad mundo, piano nasungpal ed 
sicaran dili so liquet co. 

14. Initer co ed sicara so salitam, tan agola 
ira na mundo ; ta lapud ag ira quien na 
mundo, onung na ag ac muet, quien na 
mundo. 

15. Ag CO ipicasi ta paecal mo ra ed sa- 
yan mundo, no ag ta ilaban mo ra ed mao^ 
gues. 

16. Ag ira quien na mundo, onung na siac 
ag ac muet quien na mundo. 

17. Pasantos mo ra ed panamuegley na 
catuaan mo : say salitam so catuaan. 

18. Onung na inpanbaquian mo ac ed 
mitndo, ontan muet so inpanbaquian co ra ed 
mundo. 

19. Tan lapud sicara pasantosan ac a dili; 
piano napasantos ira muet ed panamuegley na 
catuaan. 

20. Bang ag co ran bocor picasi, no ag 
inguen sicaran amin ya manisia ed sica ed 
panarauegley na salita ra ; 

21. Piano sacsaquey a qiiien iran amin, 
onung na sica, Ama, diad siac, tan siac diad 
sica, ta sicara muet sacsaquey ira diad sicatayo, 
piano sisiaen na mundo ta sica so anguibaqui 
ed siac. 

22. Tan initer co ed sicara so galang ya 
initer mo ed siac, piano sacsaquey iran quien, 
onung na sacsaquey iti muet. 

23. Siac diad sicara, tan sica diad siac, piano 
sacsaquey iran ayaryari ; pian nacabatay mundo 
ta sica so anguibaqui ed siac, tan inarom ira, a 
onung na inaro mo ac muet. 

24. Ama, saray initer mo ed siac, labay co 
ya diad caoalaan co, so caoalaan da muet ed 
siac : piano nanengneng day galang co ya initer 
mo ed siac : lapud inaro mo ac angad pinalsay 
mundo. 

25. Ama ya matunung, ag to ca cabat na 
mundo : bang siac cabat ta ca, tan saraya cabat 
da ta sica so anguibaqui ed siac. 

26. Tan inpacabat co ed sicara so ngaran 
mo, tan ipacabat co ni; piano say aro, ya in- 
pangarom ed siac, oala ed sicara, tan siac diad 
sicara. 

Comalabinoalon caoloan. 

BAN6 nen ayari la nen Jesus nansalitay 
iraya, pinmaoay a pati saray biuangatan 
to, ta linma ed biec a saquey na saloy na Ce- 
dron, ya caoalaay saquey a laguertaan, ya 
niluganay Jesus a pati saray binangatan to. 

2. Tan cabat muet nen Judas, ya macaen- 
trega ed sicato, so saman a calugaran, ta 
maminpiga linmad man si Jesus a pati saray 
binangatan to. 

3. Nen satan si Judas inala toy saquey a 
catiponan day soldados taa aguasiles a nan- 
lapud saray pontifises tan Fariseos, tan linma 
rad man a sancaoit da ray parol tan sileo tan 
diayura. 

4. Bang si Jesus balet lapud nacabatan toy 
ran amin ya onsabi ed sicato, pinmaoay a 
inmarap ed sicara, tan cuan to ed sicara: 
I Opay anapuen yo ? 

5. Inmuebat ira ed sicato : Si Jesus Naza- 
reno. Ouan nen Jesus ed sicara: Siac lanti. 
(Tan oadman muet a iba ra si Judas ya ma- 
caentrega ed sicato.) 

6. Tan nen capanibaga to, Siac lanti, sin- 
moner ira tan aplag ira ed dalin. 

7. Pinmaoil, sirin, a nantepuet ed sicara: 
I Opay anapuen yo ? Tan cuan da : Si Jesus 
Nazareno. 

8. Inmuebat si Jesus : Cuan co la ed sicayo 
ta siac lanti: no siac sirin so anapuen yo, 
paolian yo rayan onla: 

9. Piano nasungpal comon so salitan inbaga 
to : Angapoy abalang co ed saray initer mo ed 
siac. 

10. Nen satan si Simon Pedro ya sanca- 
oitoy calis, binagot to, tan asugatan toy ari- 
puen na pontifise tan pinotolan toy layag ton 
caoanan. Tan si Malco so ngaran na atipuen 
iman. 

11. Cuan nen Jesus nen saman ed Pedro: 
Ilugan moy calis ed caloban to, say bason initer 
nen Ama ed siac i ag co casi inumuen ? 

12. Nen satan say catiponan day soldado 
tan tribuno, tan saray alguasiles day Judio 
inerel day Jesus tan asingueran da. 

13. Tan inacar da nen inmona ed Anas, 
lapud sicatoy catolangan nen Caifas, ya nan- 
pontifise ed saman a taon. 

14. Tan si Caifas sicatomay anguiter na 
bilin ed saray Judio : Ta salanti oncana comon 
ya inatey so saquey a too ta say dbig na amin 
a baley. 

15. Tan acatomboc ed Jesus si Simon Pedro 
tan saquey a binangatan ; tan saman a binan- 
gatan cabat na pontifise, tan aquiloob ed Jesus 
diad silungan na pontifise. 

16. Bang si Pedro oadman ed paoay ria 
caput; tan pinmaoay iman a binangatan ya 

cabat na poatifise tan aquisalita ed biin ma 
bantay na caput, tan pinaloob toy Pedro. 

17. Nen satan say biin managsirbi ya ma- 
mantay na caput cuan to ed Pedro: ^Alioan 
ca casi ed saray binangatan na sayan t6o? 
Cuan to: Audi ac. 

18. Tan saray aripuen tan alguasiles oad-» 
man iran manalalaguey ed asin^uer na apoy 
na uling, a sinelselan da; ta ambuetel lanti, 
tan napuepuetang ira ; tan oadman muet a 
iba ra si Pedron manalalaguey a napuepuetang. 

19. Tan tinepuet na Pontifise ed Jesus ni^ 
paacar ed saray binangatan to tan bangat. 

20. Inmuebat si Jesus ed sicato : Siac diad 
mapatnag so inpansalitac ed mundo; siac 
nanbangat ac laoas diad sinagoga tan diad 
simbaan, iner so pantiponan day amin a Judio; 
tan angapoy sinalitac ed maamot. 

21. I Aiitoy tepuet rao ed siac ? Tepuet mo 
ed saray acarenguel na sinalsalitac ed sicara; 
nia ta sicaray macaanta na inbagac. 

22. Tan nen inbaga to ia, saquey ed saray 
oadman a managsirbi, tinampal toy Jesus, 
nancuan: ^Ontan so ebat mo ed Pontifice? 

23. Inmuebat si Jesus ed sicato: No sina- 
litac so maogues, ipanengneng moy maogues, 
tan no maong i aquin et tinampal mo ac ? 

24. Tan inbaqui nen Anas si Jesus a asin- 
gueran ed Caifas ya manonan sacerdotes ? 

25. Tan oadman si Pedron manalalaguey a 
napuepuetang, tan cuan da ed sicato : Alioan 
sica ed saray binangatan to ? Tan pinandi to, 
tan cuan to : Andi. 

26. Saquey ed saray aripuen na pontifice, 
canayon tonman ya pinotolan nen Pedro so 
layag to^ cuan to ed sicato ; i Ag ta ca lagui 
anengneng ed laguertaan a inibaan mo ? 

27. Tan pinandi nen Pedro la muet; tan 
camanta, nancantay bulang. 

28. Tan inacar day Jesus nanlapud Caifas 
angad Pretorio, tan cabuasan nen saman; 
tan ag ira acaloob ed Pretorio piano ag ira 
narutacan, no ag inguen macapangan ira na 
Pascua. 

29. Nen satan pinmaoay si Pilato ed sicara, 
tan cuan to : i An toy colcol yo ed say an 
too? 

30. Inmuebat ira tan nancuan ed sicato : 
No alioan managcasalan ian to, ag mi inacar 
ed sica. 

31. Cuan nen saman nen Pilato: Alaen yo, 
tan ocomuen yo onung na gangan yo. Tan 
cuan day Judio ed sicato ; Ag cami manepueg 
a mamatey na buengatlan too. 

32. Piano nasungpal comon so salitan in- 
bagay Jesus, nen tinandaan to so ipatey a 
nitepuel to. 

33. Canianti linmoob la muet si Pilato diad 



S. JUAN XVIII. 91 

Pretorio^ tan tinaoag toy Jesus, tan cuan to ed 
sicato : i Sica so ari day Judios ? 

34. Inmuebat si Jesus ed sicato : i Cuan mo 
tan manlapud sican dili, no inbaga ra ed sica 
day arum a onsungpad siac ? 

35. Inmuebat si Pilato : i Judio ac casi ? 
Say capolian mo tan saray pontifise inacar da 
ca ed siac : i antoy agaoam ? 

36. Inmuebat si Jesus: Say panarian co 
alioan quien na sayan mundo: no quien co- 
mon na sayan mundo so panarian co, man- 
bacal iray managsirbi ed siac, piano ag ac 
naentregaan ed saray Judio ; natan, sirin, andi 
dia so panarian co. 

37. Cuan nen saman nen Pilato : i Arin ca 
sirin ? Inmuebat si Jesus : Sicay nancuan ta 
ari ac: lapud saya nianac ac ed mundo, tan 
linma ac dia ed mundo, salanti, piano patuaen 
coy catuaan. Say amin too ya quien na ca- 
tuaan, narenguel toy voces co. 

38. Cuan nen Pilato ed sicato : i Anto casi 
catuaan ? Tan capanibaga to nia, pinmaoay 
la muet ed saray Judio, tan cuan to ed sicara : 
Angapoy nalmoc a casalanan diad sicato. 

39. Bang balet oalay ogali diad sicayo, ta 
ibolos CO ed sicayo so saquey a apresoan diad 
pascua : i labay yo, sirin, ta ibolos co ed sicayo 
so ari day Judio ? 

40. Nen satan incasil day voces dan la 
muet, nancuan ira: Alioan saya, no ag si 

Barrabas. Tan si Barrabas so saquey a nia- 
taqueo. 

Gomalabinsiam a caoloan. 

CANIANTI inala nen samaa nen Pilato si 
Jesus, tan nileuet to. 

2. Tan saray soldados inaramueyan day 
saquey a corona na sabitsabit tan inian da ed 
olo to, tan quinaoesan da na saquey amba- 
langan caoes. 

3. Tan cuan da : Salve can ari day Judio ! 
Tan tinampalan day lupa to, 

4. Nen satan pinmaoay le muet si Pilato, 
tan cuan to ed sicara : Nia payacar co ed si- 
cayo diad paoay, piano natalosan yo ta anga- 
poy nalmoc a caugsan diad sicato. 

6. Tan piranaoay si Jesus a sancaoit to so 
corona na sabit, tan say ambalangan caoes* 
Tan cuan nen Pilato ed sicara : Nia lay too. 

6» Tan eanengneng dan manonan sacer- 
dotes tan saray managsirbi, naningal iran 
nancuan: Ipasac mo ed crus, Ipasac mo ed 
crus. Cuan nen Pilato ed sicara: Alaen yo, 
tan ipasac yo ed crus ; ta angapoy nalmoc a 
caugsan ed sicato. 

7. Inmuebat iray Judio ed sicato : Oalay 
gangan ed sicami, tan onung na gangan mi 
numepueg ompatey, ta lapud agaoa ton dili 
so Auac im Dips. 

8. Tan nen arenguel ian salita nen Pilato, 
antacot nin baleg. 

9. Tan linmoob la muet ed pretorio, tan 
cuan to ed Jesus : j Iner so panlapuan mo ? 
Bang si Jesus balet angapoy ebat to ed 
sicato. 

10. Nen satan cuan nen Pilato ed sicato: 
I Ag ca mansalita ed siac ? i Ag mo anta ta 
oalay pacaoley co piano paipasac ta ca ed 
cms, tan oalay pacaoley co piano ibolos ta 
ca? 

11. Inmuebat si Jesus: Angapoy pacaoley 
mo comon a onsungpa ed sica, no ag naiter 
ed sica nanlapud taguey; canianti balbaleg 
so casalanan na too ya inentregan to ac ed 
sica. 

12. Nanlapud saman labay nen Pilato bolo- 
san si Jesus ; bang saray Judio inmaquis iran 
nancuan. No ibolos mo ian too, ag ea caaalo 
nen Cesar, Say buengatlan nagaoa ton dilin 
ari, onsungpad Cesar. 

13. Nen satan si Pilato, nen arenguel to 
yan salita, inacar toy Jesus ed paoay, tan 
nanyurung ed tribunal, diad calugaran ya 
nangaray Lithostrotos, tan diad salitaa h^- 
brea, Gabbatha. 

14. Tan acaona nen pascua iman agueo^ tan 
boras na comanem: tan cuan to ed saray Ju- 
dio : Niay ari yo. 

15. Bang inmaquis iiun n wcuan : Ec4 W9> 

ecal mo ; ipasac mo ed crus. Cuan nen Pilato 
ed sicara : i Say ari yoy ipasac co ed cms ? 
Inmuebat iray pontifise : Angopoy arum a ari 
mi no ag si Cesar. 

16. Nen satan inentrega to ed sicara, 
piano nipasac ed crus; tan inala ray Jesus 
tan inacar da. 

17. Tan sancaoit toy crus to, tan sinmabi 
ed calugaran ya ngaray^ Calvario, tan diad 
salitan hebrea, Golgota: 

18. Tan inpasac da ed crus diman, a pati 
duaran caiao a iba to, saquey ed biec a saquey, 
tan si Jesus diad puegley. 

19. Tan insulat nen Pilato so saquey a 
titulo, ya inian to ed tapueo na crus tan 
onia so sulat to: Si Jesus Nazareno Ari 
daV Jtjdio. 

20. Tan abasa ray ian titulo na daquel a 
Judio; ta asinguer ed ciudad so calugaran a 
caoalay Jesus nipasac ed crus; tan asulatan 
na salitan hebreo, griego, tan latin. 

21. Tan cuan da ed Pilato na saray ponti- 
fise day Judio : Ag mo sulatan, Ari day Ju- 
dio ; no ag ta say cuan to : Siac so Ari day 
Judio. 

22. Inmuebat si Pilato: Say nisulat co, 
nisulat co. 

23. Tan -'nen ayari la ray soldados nipasac 
day Jesus ed crus, inala ray caoes to, tan pi- 
nipat da, (saquey ed sinan^quey da) tan say 

tunica: bang say tunica ag naraitan, naabi 
amin manlapud taguey. 

24. Tan nansicuan ira : Ag ti pilaten, no ag 
say ipalar ti no opay quien : piano nasungpal 
so Sulat ya mancuan : Pinaldua da ed sicara 
so saray caoes co, tan inpalar day sacob co. 
Tan agaoa ray ontan na saray soldado. 

25. Tan oalara ed abay na crus nen Jesus 
so ina to, tan say aguin bii na ina to, si 
Maria asaoa nen Cleofas, tan si Maria Magda- 
lena. 

26. Tan nen canengneng nen Jesus so ina 
to ; tan say binangatan a inaro to, ya oadman 
muet, cuan to ed ina to : Bii, niay anac mo. 

27. Insan cuan to ed binangatan: Niay 
inam. Tan nanlapud saman a horas inaco na 
binangatan diad sicato. 

28. Nen ayari la tan, nen cabat nen Jesus 
ta asungpal la ran amin, piano nasungpal so 
Sulat, cuan to: Naigum ac. 

29. Tan oadman so saquey a vason nap- 
noy toca. Tan binasa ra na toca so saquey 
esponjan cuan ya inian da ed saquey a isopo, 
tan inpasinguer da ed sangui to. 

30. Tan nen ataoay nen Jesus so toca, 
cuan to : Nasungpal la. Tan nen atungo toy 
olo, initer toy camarerua. 

31. Nen satan saray Judio, lapud vispeias 
iman na Pascua, piano ag natilac ed cms so 
saray bangcay ed agueo na sabado, inpicasi 

fay Pilato ta nabuetag so saray salira, tan 
nacal ira ed cms. 

32. Tan dinmago iray soldado tan abuetag 
day salisali na saquey tan saquey ya nipasac 
ira ed crus ed abay nen Jesus. 

33. Bang nen sinmabi ira ed Jesus, nen 
anengneng da ya inatey la, ag da abuetag so 
saray sali to: 

34. Bang balet saquey a soldado inabot toy 
pagueo to na saquey a pica, tan inmagos so 
dala tan danum. 

35. Tan say acanengneng ia, tasian to, tan 
matua so panagtasi to ; tan anta to ya ibaga 
toy catuaan, piano manisia qui muet. 

36. Ta lapud agaoa iraya, piano nasungpal 
coiuon so Sulat : Ag yo pabuetag so saquey a 
poquet to. 

3Y. Tan saquey muet a Sulat cuan to: 
Lilingayan day iman, a inabotan da. 

38. Nen ayari la ray a, si Jose na Ari ma- 
tea, ya sicatoy binangatan nen Jesus, a ma- 
anaot balet ta say tacot to ed saray Judio, 
aquica^i ed Pilato ya iaboloy to comon so 
paeeal toy bangcay nen Jesus; tan inaboloy 
tken Pilato. Insan linma, tan inecal toy bang- 
cay nen Jesus. 

39. Tan linma muet si Nicodemo, ya din- 
malao pari ed Jesus nen labi, a sancaoit toy 
saquey a calaocan na mirra tan asibar na san- 
la^us a libta. 



S. JUAN XX. 97 

40. Inala ra, sirin, so bangcay nen Jesus, tan 
pinongosan da ed oles a pati sangcap, onuDg 
na ugali day Judios na panguiponpon. 

41. Tan diad saman a calugaran, a iner 
nipasac ed crus, oala oari so saquey a laguer- 
taan, tan diad laguertaan saquey a longon, ya 
angapon napanguinay buengatla. 

42. Diman, sirin, lapud say visperas na 
Pascua day Judio, ta asinguer iman longonan, 
inian day Jesus. 



Comadnanpolon caoloan. 

'TAN diad inmonan agueo na simba, si 
-*- Maria Magdalena linma nen cabuasan 
nen anbilunguet ni, diad longon, tan anengneng 
toy aecal so bato na longon. 

2. Nen satan binmatic, tan linma ed caoalay 
Simon Pedro tan say binangatan a saquey 
ya inararo nen Jesus, tan cuan to ed sicara: 
Inecal day Cataoan ed longon tan ag mi antay 
panguinan da. 

3. Tan pinmaoay ira di Pedro tan binangatan 
a saquey, tan linmara ed longonan. 

4. Tan binmatic a nipasaquey iran dua : 
bang say binangatan a saquey binmatic ma- 
coli nen si Pedro, tan acaonan sinmabi ed 
longonan. 

5. Tan nen tinmnngon manlingay, aneng- 

G 

neng to ray oles a nibantac ira ed dalin ; bang 
ag linmoob balet. 

6. Insan sinmabi si Simon Pedro, nanto- 
toml^oc ed sicato, tan linmoob ed longonam, 
tan anengneng to ray oles a nibantac ed dalin; 

7. Tan say panion a nansacob na olo to, ya 
ag nitipon ed.saray oles, no ag alupian ed 
sananey a lugal. 

8. Tan linmoob nen saman so binangatan 
a saquey, ya acaonan linma ed longonan, tan 
anengneng tan sinisia to. 

9. Lapud ag da ni anta so Sulat : Ya oncana 
comon ta onoli ed bilay manlapud inateyan. 

10. Tan pinmaoil iray binangatan ed saray 
ibiba ra. 

11. Bang si Maria balet oadman ed paoay 
nananguis ed abay na longon : tan pueles ton 
nananguis, tinmungon manlingay na longon, 

• 12. Tan anengneng toy duaran angeles a 
sicaeaoes iran amputi ya nanyurynrung saquey 
ed caoloan, saquey ed casalian na inpanguinan 
na bangcay nen Jesus. 

13. Tan cuan da ed sicato: Bii, ^aquin 
mananguis ca ? Cuan to ed sicara : ta inaoit 
day Cataoan co, tan ag co antay pangui- 
nan da. 

14. Tan capanibaga to nia, nilingay to ed 
bueneg, ta anengneng toy Jesus ya oadman : 
bang ag to anta balet ta sicatoy Jesus. 

15. Cuan nen Jesus ed sicato : Bii, i aquin 

et manangiiis ca? lOpsiy anapuen mo? Sicato 
balet diad caisip to ya sicatoy managlaguer- 
taan, cuan to ed sicato : Cataoan, no sica so 
nanaoit ed sicato, ibagam pa ed siac no iner 
so inpanguinan mo, piano naaoit co, 

16. Cuan nen Jesus: Maria. Sinmoner ia, 
cuan to ed sicato : Raboni, ya cabalicsan to, 
Managbangat. 

17. Cuan nen Jesus ed sicato. Ag mo ac 
dioiten ; ta ag ac ni sinmueguep ed Amac : 
onla ca balet ed saray agaguic, tan ibagam 
ed sicara : Onseguep ac ed Amac tan ed Ama 
yo, diad Dios CO tan Dios yo. 

18. Linma si Marian anguipicabat ed saray 
binangatan ta anengneng toy Cataoan ya 
anguibaga ed sicatoy iraya. 

19. Tan nen ngarem la na saman a agueon 
inmona na simba, tan acaputan iray caput na 
caoalaan day binangatan, lapud tacot da ed 
saray Judio, sinmabi si Jesus, tan onalaguey ed 
puegley, tan cuan to ed sicara : Say careenan 
ed sicayo comon. 

20. Tan capanibaga to nia, ipanengneng to 
ed sicara so saray lima to tan pagueo. Tan 
linmiquet iray binangatan ed inpacanengneng 
day Cataoan. 

21. N^n satan cuan nen Jesus la muet ed 
sicara : Careenan ed sicayo comon : onung na 
inbagui ac.nen Ama, ontan muet panbaquian 
ta cayo. 

22. Tan nen nibaga to nia, naniip tan cuan 
to ed sicara : Acoen yoy Espiritun Santo : 

23. Saray paandien yo ray casalanan, na- 
paaudi la ra; tan saray pabiienbuenan yo ra, 
nabuenbuen la ra. 

24. Bang si Tomas balet, ya saquey ed saray 
labindua, ya ngaray Didimo, andid man ed 
sicara, nen linma si Jesus. 

25. Cuan da, sirin, na saray arum a binan- 
gatan : Anengneng mi Cataoan. Tan cuan to : 
No ag CO nanengneng ed saray lilima to so 
tanda day pasac, tan ilugan coy tamoroc ed 
abot day pasac, tan ilugan coy limac ed sugat 
na pagueo to, ag ac manisia. 

26. Tan nen linmabas so oaloran agueo, 
oalara la muet ed loob so saray binangatan 
to, a pati si Tomas a iba ra: linma si Jesus, 
ya acaputan iray caput, tan inmalaguey ed 
puegley, tan cuan to : Say careenan ed sicayo 
comon. 

27. Insan cuan to ed Tomas: Ilugan mo so 
tamorom dia, tan nanengneng mo ray lilimac ; 
ta iacar mo diay limam tan ilugan mo ed pagueo 
CO, tan ag ca matulag no ag matoor. 

28. Inmuebat si Tomas nen saman, tan cuan 
to : Cataoan co, tan Dios co. 

29. Cuan nen Jesus ed sicato : Lapud 
anengneng mo ac, Tomas, nanisia ca : Mapalar 
iray ag acanengneng, tan nanisia ira. 

30. Tan agaoa muet nen Jesus so arum 

nin tatanda, ya ag ira sinulatan ed sayan 
libro. 

31. Saraya balet sinulat, piano sisiaen yo ta 
si Jesus sicatoy Cristo, say Anac na Dios, tan 
piano no manisia cayo comon, oalay bilay yo ed 
panamuegley na ngaran to. 



Comaduanpolo tan saquey a caoloan. 

TNSAN pinmanengneng si Jesus aminsan ni 
^ ed saray binangatan to diad dayag na 
Tiberias, tan onia so inpannengneng to* 

2. Oalaran tinmipon di Simon Pedro, tan 
Tomas a nangaray Didimo tan Natanael, ya 
too na Cana na Galilea, tan saray anac nen 
Sebedeo, tan arum nin duara ed saray binan- 
gatan to. 

3. Cuan nen Simon ed sicara : Onla ac 
mansigay. Cuan da ed sieato: Mila cami 
muet ed sica : Linmara drin tan linmugan ira 
ed saquey a sacayan : tan angapoy naala ra ed 
saman a labi. 

4. Tan nen cabuasan la, linmad man si 
Jesus a inmalaguey ed baybay : bang ag 
da atalosan na saray binangatan ta sicatoy 
Jesus. 

5. Tan cuan to ed sicara: Ugugao, i oalay 
buengatlay canen yo ? Inmuebat ira ed sieato: 
Andi. 

6. Tan cuan to ed sicara : Ibantac yoy iquet 
ed caoanay sacayan: tan nalmo yo. Inbantac 
da sirin, tan ag da nayarian paoayen a balot, ta 
say caraclay sira. 

7. Nen satan saman a binangatan a inaro 
nen Jesus, cuan to ed Pedro : Sicatoy Gataoan. 
Tan si Simon Pedro nen arenguel to ta sicatoy 
Cataoan, asingueran toy caoes to (lapud alabos), 
tan binmantac ed dayag. 

8. Tan saray arum a binangatan nansacay 
ira ed bay bay (ta ag ira araoy ed dalin no 
ag singa duan lasus a taclay), a guinuyur day 
iquet a napnoy sira. 

9. Tan nen linmuecsab ira ed dalin, aneng- 
n6ng da ray uling a sinelselan, tan saquey a 
^sira ed tapueo, tan tinapay. 

- 10. Cuan nen Jesus ed sicara : Yacar yo diay 
sira ya inala yo natan. 

11. Sinmueguep si Simon VqAto ed sacayan 
tan inacar toy iquet ed dalin, napno , na ancar 
baleg a sira, ya say hilang da, sanlasus tan liman 
polo tan talo, tp.n angano ontan so caraclan da> 
ag apital so iquet. 

12. Cuan nen Jesus ed sicara: Gali dia, 
toangan cayo. Tan angapo ed saray binanga^ 
t^n ya acatepuet ed sicato : ^ Opa ca casi? ta 
anta ra ta sicatoy Cataoan. 

13. Sinminguer nen satan si Jesus, tati inala 
toy tinapay tan initer to ied sicara : tan ontan 
muet so sira. 

14. Saya la so comatlon inpannengneng 
neu Jesus ed saray binangatan to, nen ayari 
to Ian inmolin binmilay nanlapud saray ina- 
teyan. 

15. Tan nen acapangan ira, cuan nen Jesus 
ed Simon Pedro : Simon, anac nen Jonas, 
I aroen mo ac labas nen saraya ? Cuan to : 
On, Cataoan; antam ta aroen ta ca. Cuanto 
ed sicato: Paagor mo ray corderos co. 

16. Cuan to la muet ed sicato nen pidua : 
Simon, anac nen Jonas, ^ aroen mo ac? Inmuebat 
ed sicato: On, Cataoan ; antam ta aroen ta ca. 
Cuan to ed sicato: Paagor mo ray ovejas co. 

17. Cuan to ed sicato nen pitlo: Simon, 
anac hen Jonas, i aroen mo ac ? Aermuenan si 
Pedro lapud inbaga to ed sicato nen pitlo : 
j Aroen mo ac ? Tan cuan to ed sicato: Ca^ 
taoan; sicay micabat na amin; sicay micabat 
ta arx)en ta ca. Cuan nen Jesus ed sicato : 
Paagor mo ray ovejas co. 

18. Tua Ian tua cuan co ed sica, ta hen 
balbalolaqui ca, nasingueran ta can dili, tan 
iilinma ed calictan mo : bang balet no masi- 
quen ca la, ibuscag mo ray limam, tan arum 
so macasinguer na caoes mo, tan inacar ta ca 
diad ag mo labay. 

19. Tan cuan to ia, diad panguipicabat toy 
caonungay patey a panguigalang toy Dios. 
Tan capanibaga to nia, cuan to ed sicato: 
Tomboc ca ed siac. 



104 S. JUAN XXI. 

20. Tan nen nilingay to ed bueneg, anen- 
gneng toy binangatan aman a inaro nen Jesus, 
ya aquitomboc, tan sicato muet so dinmocol 
ed pagueo to nen inpangan ira na labi, tan 
anguibaga ed sicato : Cataoan, i opa casi ma- 
maentrega ed sica? 

21. Nen anengneng ia nen Pedro, cuan to 
ed Jesus ; Cataoan, ^anto casi nagaoa ed say a ? 

22. Cuan nen Jesus ed sicato: Labay co 
lanti ya sicato onsiansian angad casabian co, 
I antoy pibiang mo ? Tomboc ca ed siac. 

23. Aibuyac nen satan ian salita ed saray 
agagui, ta mlanti ag onpapatey iman bi- 
nangatan. Bang balet ag to cuan nen Jesus 
ed sicato : Ag onpatey ; no ag inguen, Labay 
CO lanti ya onsiansian angad casabian co ; 
^ antoy pibiang mo? 

24. Sicato man a binangatan ya macatasi 
na saraya, tan insulat to ra; tan anta mi ta 
matua so panagtasi to. 

25. Tan loalara muet nin daquel ya agaoa 
nen Jesus, ya no isulat so sinansaquey da, 
isip CO ta ag nilugan angano diad mundo 
saray libro ya oncana comon a sulatan. 
Amen. 

